
ALKULAUSE. 


Muutama sana on tarpeen, kun tämä kirjanen lä¬ 
hetetään maailmalle. Se on toinen kirja helppotajuisten 
kirjojen sarjassa, kirjojen, jotka on tarkotettu vastaamaan 
teosofisten opetusten yksinkertaisesti esittämisen yleistä 
vaatimusta. Muutamat ovat valittaneet, että meidän 1 
kirjallisuus on kerrassaan liian vaikeatajuista, liian taiteel¬ 
lista ja liian kallista soveltuakseen tavalliselle lukijalle, 
ja meidän toivomuksena on, että tämän sarjan onnistuu 
täyttää tämä tositarve. Teosofia ei ole yksinomaan op¬ 
pineita varten; se soveltuu kaikille. Kentiesi niissä, jotka 
näistä kirjoista saavat ensi vilahdukset sen opetuksista, 
löytyy muutamia, joita nämä vilahdukset johtavat tunkeu¬ 
tumaan syvemmälle teosofian viisaustieteeseen, sen tie¬ 
teeseen ja uskontoon, heidän katsellessa sen vaikeatajui- 
sempia kysymyksiä opiskelijan innolla ja oppilaan mielen¬ 
kiinnolla. Mutta näitä helppotajuisia kirjoja ei ole kir- 
jotettu innokasta opiskelijaa varten, jota eivät mitkään 
vihkimykseen liittyvät vaikeudet voi pelottaa. Ne on 
kirjotettu liikehtiviä, maailman työssä hääräileviä miehiä 
ja naisia vasten, ja ne koettavat selvittää muutamia suuria 
totuuksia, jotka tekevät elämän helpommaksi kantaa ja 
kuoleman kevyemmäksi katsella. Mestarien, jotka ovat 
sukumme vanhempia veljiä, kirjottamina ei niillä ole 
muuta tarketusta kuin palvella kanssaihmisiämme. 


1 Englantilainen. Suom. muist. 




JÄLLEENSYNTYMINEN. 

JOHDATUS. 


Jos jonkun uuden totuuden on vaikeata päästä kuu¬ 
luville siinä mielipiteitten taistelussa, joka on nykyaikai¬ 
selle sivistykselle ominaista, niin on vielä vaikeampaa 
tulla kuuluville totuuden, joka ainoastaan vanhuuttaan 
on tullut uudeksi. Jos ihmiskunnan järkitajunnallisen ke¬ 
hityksen historia vuosituhansien takaa avautuisi eteemme 
ja silmämme voisi yhdellä kerralla sen nähdä, niin joku 
maailmaa käsittävän aatteen valitsemisessa esiintyvä aukko, 
ulottuen vaan muutaman vuosisadan taaksepäin, ja esiin¬ 
tyen muutamissa harvoissa kansoissa, tekisi meihin ai¬ 
noastaan vähäisen vaikutuksen. Mutta kun tuo aukko 
— paljas osittainen halkeama äärettömän kaukaisessa 
menneisyydessä — käsittää Euroopan järkitajunnallisen 
kehityksen ja koskee eurooppalaisia, niin se saa merki¬ 
tyksen, joka ei ensinkään sovellu sen suhteelliseen ulot¬ 
tuvaisuuteen ajassa eikä seh suhteelliseen todistuskelpoi- 
suuden merkitykseen. Vaikka se avustus, jonka Eurooppa 
on tuonut ihmiskunnan henkiseen ainevarastoon, onkin 
suuri ja arvokas, olemme me eurooppalaiset hyvin tai¬ 
puisia arvostelemaan sitä liian suureksi ja unohtamaan, 
että sitä suhteellisesti perin lyhyttä aikaa, joka on kulu¬ 
nut Euroopan heräämisestä henkiseen toimelijaisuuteen, 
ei järkisyisesti voida pitää enempää merkitsevänä kuin 
ei-eurooppalaisten rotujen koko henkisen työn hedelmät 
tuhansien vuosisatojen kuluessa. Tämä oman rotumme 
tähän asti eletyn menneisyyden suurenteleminen estää 
henkisen katseemme huomaamasta maailman menneisyyttä, 

samoin kuin silmiemme eteen pantu lautanen estää ne 
näkemästä aurinkoa, ja on vaara, jolta meidän tulisi pi¬ 
tää varamme. 

Henkinen ylpeys ei yksilöillä eikä kansoilla mer¬ 
kitse samaa kuin henkinen suuruus. Se tunne, joka saa 
englantilaiset pitämään kaikkia tummaihoisia rotuja alhai¬ 
sempina ja nimittämään heitä yhteisesti „niggereiksi“, 
joilta ei voida mitään oppia, on tavattoman halpamainen 
ja rajotettu. Viisaat kuuntelevat halukkaimmin niitä, joit¬ 
ten ajatustapa mitä jyrkimmin eroaa heidän omastaan, 
tietäen, että heidän siten onnistuu tavottaa joku totuu¬ 
den uusi vilahdus, sen sijaan että aina näkisivät vaan sa¬ 
man heijastuksen, jonka jo tuntevat. Eri ihmisrotujen 
tavat, perinnölliset kertomukset ja ympäristöt ovat kuten 
värjättyjä laseja, joitten läpi he katselevat totuuden au¬ 
rinkoa. Jokainen lasi antaa värinsä auringonsäteelle, ja 
itsessään valkea säde näyttää toisinaan punaiselta, sini¬ 
seltä tai keltaiselta — aina niinkuin tahdotaan. Kun 
emme voi vapautua laseistamme, jotta saisimme nähdä 
puhtaan, värittömän sädeloisteen, niin teemme viisaasti 
yhdistämällä värilliset säteet, siten saaden valkoisen. 

Nyt on jälleensyntyminen totuus, joka on ohjan¬ 
nut ihmissukumme lukemattomien miljoonien yksilöjen 
ajatussuuntaa ja muovaillut suuren enemmistön käsitteet 
lukemattomien vuosisatojen kuluessa. Tämän totuuden 
unohtivat eurooppalaiset huomaamattaan keskiaikana, ja 
se lakkasi vaikuttamasta meidän henkiseen ja siveelli¬ 
seen kehitykseen, suureksi vahingoksi, sivumennen sa¬ 
nottu, tälle kehitykselle, Viimeisten sadan vuoden ku¬ 
luessa on se aika ajoin välähtänyt joittenkuitten länsi¬ 
maisten ajattelijain mieleen muutamien elämän pulmalli- 
simpien kysymysten mahdollisena selvittäjänä. Ja vii¬ 
meisten kahdentoista 1 vuoden kuluessa, jolloin sitä sel¬ 
västi on esitetty salaisen opin oleellisena osana, on 


1 Nykyään jo enemmän kuin kahdenkymmenen. Suom. 


muist. 

sitä alituisesti harkittu, ja se voittaa yhtenään alaa elä¬ 
män ja kehityksen salaisuuksien ajattelevampien tutkijain 
keskuudessa. 

Eipä ole epäilemistäkään siitä, että idän suuriin 
historiallisiin uskontoihin sisältyi jälleensyntymisen oppi 
perusajatuksena. Intiassa samoin kuin Egyptissäkin oli 
jälleensyntyminen siveellisyyden opetuksen perusteena. 
Juutalaisten keskuudessa omaksuivat fariseukset 1 sen ylei¬ 
sesti, ja kansanusko esiintyy useissa uuden testamentin 
lausunnoissa, kuten esim. kun Johannes kastajaa pide¬ 
tään Eliaan uutena ruumiintumana, tai kun oppilaat ky¬ 
syvät, kärsiikö sokeana syntynyt mies vanhempiensa vai 
jonkun oman aikaisemman syntinsä tähden. Zohar taas 
puhuu sielunvaelluksen alaisista sieluista. „Kaikki sie¬ 
lut ovat kiertokoulun alaisia (sielunvaellus a’leen b’gil- 
goolah), mutta ihmiset eivät tiedä Pyhän teistä. Siu¬ 
nattu olkoon se nimi. He ovat tietämättömiä kaikkena 
aikana kohtalostaan sekä ennen tähän maailmaan tuloaan 
että sen jälkeen kun he ovat sen jättäneet .* 2 Kether 
Malkuthissa on nähtävästi sama aate kuin Josephuksen 
esittämä, kun se sanoo: „Jos se (sielu) on puhdas, 
niin se saa suosion ja iloitsee viimeisenä päivänä, mutta 
jos se on tahraantunut, niin se vaeltaa jonkun ajan vai¬ 
vassa ja epätoivossa .* 3 Samoin huomaamme, että sitä 
oppia ovat opettaneet etevät kirkkoisät, ja Ruffinus 4 mai¬ 
nitsee, että usko siihen oli yleinen ensikristittyjen kes¬ 
kuudessa. On tarpeetonta mainita, että viisausopilliset 
griostikot ja uusplatoonilaiset pitivät sitä oppinsa oleel¬ 
lisena osana. Jos heitämme silmäyksen läntiselle pallon¬ 
puoliskolle, niin tapaamme jälleensyntymisopin lujasti 


1 Josephus Antiq. XVIII 1 & 3 sanoo: »Hyveellisellä on 
oleva kyky herätä kuolemasta ja elää jälleen.* 

2 Zohar, II, fol. 99, b. seur. Main. Meyerin Qabbalahissa, 
siv. 198. 

3 Main. Meyerin Qabbalahissa, s. 198. 

4 Kirje Anastasiokselle, E. D. Walkerin mainitsema kirjassa 
Reincarnation: a Study of Forgotten Truth. 

juurtuneena uskona Etelä- ia Pohjois-Amerikan monen 
kansanheimon keskuudessa. Maia-kansa, joka kieleen ja 
vertauskuvallisuuteen nähden osottaa syvällistä huomiota 
ansaitsevaa yhteyttä vanhaan Egyptiin, omaksuu tuon 
perinnäisen opin, kuten tri ja rva Plongeonin tutkimuk¬ 
set ovat osottaneet. Tähän voitaisiin lisätä monien muit¬ 
ten heimokuntien nimet, niitten, jotka ovat kerran niin 
kuuluisien kansojen jätteitä, kansojen, mitkä rappiotilas- 
saankin ovat säilyttäneet esivanhempiensa uskon, joka 
kerran yhdisti ne vanhemman maailman mahtavimpiin 
kansoihin. 

Voisi tuskin odottaa, että niin tavattoman vanha ja 
niin suuremmoisesta henkisestä alkulähteestä peruisin 
oleva oppi tykkänään häipyisi ihmiskunnan tietoisuu¬ 
desta. Niinpä huomaammekin, että se himmennys, joka 
oppia kohtasi muutama vuosisata sitten, oli varsin osit¬ 
tainen ja koski ainoastaan ihmissuvun vähäistä osaa. 
Eurooppaa peittävä tietämättömyys poisti jälleensyntymi¬ 
seen uskomisen samoin kuin se poisti kaiken viisaus- 
tieteen, kaiken olemusopin ja kaiken tieteen. Keski¬ 
aikainen Eurooppa ei voinut tarjota sitä maaperää, jossa 
mikään laajaperäinen ja viisausopillinen, ihmisen luontoa 
ja tarkotusperää koskeva käsityskanta olisi voinut ku¬ 
koistaa. Mutta itämaissa, joissa vallitsi hienostunut ja 
jalostunut valistus, Euroopan ollessa vaipuneena raaka- 
laisuuteen, ja joilla oli viisaustieteilijänsä ja runoilijansa, 
Euroopan ollessa tykkänään tietämättömyyden vallassa, 
siellä tuo suuri oppi piti eittämättömän ylivaltansa, yhtä 
hyvin brahminien syvämielisissä olemuksellisuutta kos¬ 
kevissa opeissa kuin siinä ylevässä siveellisyydessä, jonka 
koti on Buddhan ja hänen „hyvän lakinsa* suojassa. 

Mutta vaikka joku luonnon tosiasia jossakin maail¬ 
man osassa ajaksi joutuu unohduksiin, ei se voi hävitä, 
ja hetkeksi unholaan jouduttuaan esiintyy se jälleen vaa- 
timusperäisenä ihmisten näkymöllä. Tämän seikan uutena 
todistuksena on Euroopassa jälleensyntymisopin historia 
ajoittaisine esiintymisineen — opin, jonka jäljet voidaan 

löytää kristinopin perustamisesta nykyaikaan asti — ja 
aina kasvane hyväksymiskelpoisuuteneen meidän päivinä. 

Kun kristinoppi ensin alkoi levitä Euroopassa, oli tämä 
totuus painanut syvälle leimansa sen johtajain sisäisiin ajatuksiin. 
Turhaan koetti kirkko hävittää tätä totuutta, ja monessa lahkossa 
pilkisti se ajoittain esiin sen keskiaikaisten puolustajain Orige- 
neeksen ja Bonaventuran ajasta saakka. Kaikki suuret, syvä- 
näköiset henget, kuten Parecelsus, Böhme ja Svedenborg ovat 
sen omaksuneet. Suuret italialaiset ajattelijat Giordano Bruno ja 
Campanella omaksuivat sen. Se on rikastuttanut Saksan viisaus- 
tieteen parhaat ainekset, Schopenhauer, Lessing, Hegel, Leibnitz, 
Herder ja nuorempi Fichte ovat vakavasti puhuneet sen puolesta. 
Kantin ja Schellingin antropologisessa järjestelmässä esiintyy 
r kohtia, jotka koskettavat siihen oppiin. Nuorempi Helmont esit¬ 
tää De Revolutione Animarum-nimisessä teoksessaan kahdessa- 
sadassa väitöskysymyksessä kaikki ne todistukset, joilla voidaan 
puolustaa sielujen palaamista ihmisruumiisiin, juutalaisten käsi- 
J tyksen mukaan. Englantilaisista ajattelijoista puolustivat sitä suu¬ 
rella opillisuudella ja tarkkuudella Cambridgen platoonilaiset, 
erittäinkin Henry More, Cudtvorth ja Hume pitävät sen järjelli- 
simpänä kuolemattomuusperiaatteena. Glanvilin Lux Osientalis- 
teoksessa omistetaan sille omituinen käsittely. Se hallitsi Fou- 
rierin ja Lerouxin ajatussuuntaa. Andre Pezzanin The Plurality 
of the Souls' Lives-nimisessä kirjassa laaditaan järjestelmä roo¬ 
malaiskatolisen sovitusaatteen perusteella. 1 

Schopenhauerin teosten lukija tuntee sen muodon, 
joka jälleensyntymisopilla on hänen viisaustieteessään. 
Kun tuo suuri saksalainen oli itämaisen ajatustavan lä- 
päsemä Upanishadien tutkimuksista, olisi ollut eriskum¬ 
mallista, jos ei tämä hindulaisen viisaustieteen kulma¬ 
kivi olisi saanut sijaa hänen järjestelmässään. Ei Scho¬ 
penhauer olekaan henkisyyteen ja salaperäisyyteen tai¬ 
puisan Saksan kansan ainoa viisaustieteilijä, joka on 
omaksunut jälleensyntymisen luonnon välttämättömänä 
tulontekijänä. Fichten, Herderin ja Lessingin mielipiteet 
ovat varmaan oikeutetut saamaan jotakin tunnustusta 
ajatusmaailmassa, ja nämä miehet näkevät jälleensynty¬ 
misessä muulla tavalla ratkaisemattomien kysymysten sel- 


1 E. D. Walker, op. cit. ss. 65, 66. 

vityksen. Totta on, ettei järjen maailma ole mielivaltai¬ 
sen yksinvaltijaan valtio, ja ettei siinä kukaan voi persoo¬ 
nallisella määrääjäarvollaan pakottaa mielipiteitään kanssa- 
ihmisilleen. Kumminkin siinä mielipiteet pikemmin pun¬ 
nitaan kuin lasketaan. Merkityksellisemmät ja valistuneem¬ 
mat länsimaiset ajattelijat voivatkin, vaikka he täällä ovat 
pienenä vähemmistönä, vaatia kunnioituksellista kuule¬ 
mista kaikilta niiltä, joitten ymmärryskyky ei ole siinä 
määrässä nykyajan ennakkoluulojen kietoma, että he oli¬ 
sivat kykenemättömiä arvostelemaan niitten todistusten 
arvoa, todistusten, mitkä esitetään tukemaan totuutta, 
joka ei ole kuosissa. 

On mieltä kiinnittävää saada huomata, ettei paljasta 
jälleensyntymisen aatetta länsimaissa — ainakaan valis¬ 
tuneen väestön keskuudessa — enää pidetä mielettö¬ 
mänä. Se on asteettain saamassa mahdollisen edellytyk¬ 
sen aseman, sen ansioita arvostellaan ja sen kykyä sel¬ 
vittää hämäräperäisiä ja näennäisesti selittämättömiä il¬ 
miöitä punnitaan. Vaikka omasta puolestani pidänkin 
sen todistettuna tosiasiana, niin aion kuitenkin näillä leh¬ 
dillä esittää sitä pikemmin mahdollisena edellytyksenä, 
joka enemmän kuin mikään muu katsantotapa valaisee 
ihmisen rakennetta, luonteisuutta, kehitystä ja lopputar- 
kotusta. Eräs mestari on sanonut, että jälleensyntymi¬ 
nen ja syynseurauksellisuus ovat ne kaksi oppia, joita 
länsimaissa enimmin tarvitaan. Ei siis voi olla huonosti 
tehty, jos eräs, joka uskoo mestareihin, tavalliselle luki¬ 
jalle pääpiirteellisesti esittää tämän sisäisen viisaustieteen 
ydinopin. 



JÄLLEENSYNTYMISEN MERKITYS. 


Alkakaamme ottamalla selvä käsitys jälleensynty¬ 
misen merkityksestä. Mitä sanan johtoon tulee, voisi 
mikä tahansa toistettu tulo fyysilllseen eli ruumiilliseen 
verhomuotoon sisältyä siihen. Sana käsittää varmasti 
jonkin suhteellisesti pysyväisen olemassaolon, jonkin, 
joka tulee joihinkin suhteellisesti vaihteleviin muotoihin 
ja asuu niissä. Mutta sana ei sano mitään näitten suh¬ 
teellisesti pysyväisten ja pysymättömien muotojen luon¬ 
nosta, paitsi että pysymättömät muodot ovat »lihasta". 
Toinen sana, jota usein käytetään merkitsemässä samaa 
kuin jälleensyntyminen, on metempsykhoosis eli sielun¬ 
vaellus, mikä tarkottaa saman asian toista puolta. Tässä 
jätetään asumus huomioon ottamatta ja paino pannaan 
sielun, suhteellisesti pysyväisen siirtymiselle. Jos yhdis¬ 
tämme molemmat samaa aatetta selvittävinä, saisimme 
psykheen eli »sielun" siirtymisen useampaan toistaan 
seuraavaan lihasta muodostuneeseen »ruumiiseen;" ja 
vaikka „sielu“-sana sen epäselvyyden ja jumaluusopilli¬ 
sen käytön perusteella on vakavaluontoisten vastaväit¬ 
teiden esineenä, niin jääköön se hetkeksi paikalleen, 
koska se useimpien ihmisten tajunnassa edustaa olemus- 
muotoa, mikä kestää kauemmin kuin se fyysillinen te¬ 
kele, johon se oli yhdistettynä maallisen elämän aikana. 

Tässä yleisessä merkityksessä, erillään kaikesta 
uiko- tai sisäpuolisista opetuksista, ovat jälleensyntymi¬ 
nen ja metempsykhoosis sanoja, mitkä merkitsevät ole- 
musperiaatetta, jonka mukaan näkyväisen aineen muo¬ 
dossa asuu eetterimäisempi pääperuste, mikä elää kauem- 

min kuin sen fyysillinen kuori, ja mikä jälkimmäisen 
kuollessa joko heti tai jonkun väliajan kuluttua siirtyy 
elämään johonkin toiseen muotoon. Kentiesi ei tätä 
oppia ylevimmässä muodossaan ole koskaan esitetty 
selvemmin ja kauniimmin kuin Bhagavad Giitassa luet¬ 
tavassa, Krishnan Arjunalle pitämässä rohkaisupuheessa: 

Nämä ruumistuneen Yhden ruumiit, sen, joka on ikuinen, 
hävittämätön ja rajaton, tunnetaan äärellisiksi ... Se, joka pitää 
tätä tappajana, ja se, joka ajattelee, että hänet tapetaan, ne 
molemmat ovat tietämättömiä. Hän ei tapa eikä häntä tapeta. 
Hän ei ole syntynyt eikä kuole. Oltuaan ei hän enää koskaan 
lakkaa olemasta. Syntymättömänä, alituisena, ikuisena ja iki¬ 
vanhana ei häntä tapeta, kun ruumis surmataan. Joka tietää 
hänet hävittämättömäksi, syntymättömäksi ja vähenemättömäksi, 
kuinka voi se ihminen tappaa, oi Paartha, tai joutua tapetta¬ 
vaksi? Kuten ihminen, heittäen pois kuluneet vaatteet, ottaa 
ylleen uudet, samaten suumiissa asuja, heittäen pois käytelyt 
ruumiit, siirtyy toisiin ruumiisiin, jotka ovat uudet. Aseet eivät 
halkase häntä eikä tuli polta häntä, eivät vedet upota häntä 
eikä tuuli kuivata häntä. Näkymätön on hän, polttamaton on 
hän, eikä häntä tosiaankaan voida upottaa eikä kuivaamalla 
lakastuttaa. Lakkaamattomaksi, kaikki läpäseväksi, kestäväiseksi, 
liikkumattomaksi, ikivanhaksi, ilmestymättömäksi, käsittämättö¬ 
mäksi, muuttumattomaksi häntä kutsutaan. Tuntien hänet siis 
sellaiseksi, sinun ei sopisi huolehtia. 1 

Sisäisessä viisaustieteessä esiintyvä jälleensynty¬ 
misen periaate siis väittää, että on olemassa elävä ja 
yksilöitynyt pääperuste, joka asuu ihmisen ruumiissa 
ja elähyttää sitä, ja joka ruumiin kuollessa menee toi¬ 
seen ruumiiseen, pitemmän tai lyhyemmän väliajan ku¬ 
luttua. Täten toisiaan seuraavat ruumiilliset elämät ovat 
lenkitettyinä toisiinsa kuten lankaan pujotetut helmet, 
langan ollessa elävä pääperuste, siinä olevien helmien 
taas eri ihmiselämät. 


1 Annfe Besantin käännöksestä, Discourse II, 18—25. 



MIKÄ ON SE, JOKA JÄLLEEN SYNTYY. 

Tultuamme käsittämään, että jälleensyntyminen on 
elävän jonkun toistettu asuminen ihmisruumeissa, me 
luonnollisesti teemme kysymyksen: Mikä on tämä elävä 
joku, tämä kestävästi jälleen syntyvä pääperuste? 
Kun koko opetuksen käsittäminen riippuu tähän ky¬ 
symykseen saatavan vastanksen perinpohjaisesta ym- 
märtämisestämme, niin aikaa ei ole hukattu viipyes- 
sämme vähän niissä asianhaaroissa, jotka aiheuttivat tä¬ 
män elävän pääperusteen ensimäisen syntymisen ihmis¬ 
muotoon ja ympäröitsivät sitä. Tehdäksemme tämän 
syntymisen perinpohjin tajuttavaksi, täytyy meidän seu¬ 
rata ihmisen kehityksen jälkiä. 

Ne, jotka ovat lukeneet ensimäisen näistä käsikir¬ 
jasista, muistavat, että monadi eli aatma-buddhi selite¬ 
tään „kaiken kehityksen alkulähteeksi, kaiken alussa 
ilmeneväksi, pakottavaksi voimaksi.” 1 Ne, joille tuo 
rakenteellinen nimi on outo, käsittävät mitä teosofit 
ymmärtävät tätiä aatteella, jos he tahtovat ajatella yleis- 
elämää, kaiken olevaisen juurta, mikä asteettain omana 
ilmauksenaan kehittää ne eri muodot, jotka muodosta¬ 
vat maailmamme. Emme voi tässä lähteä tutkimaan 
maamme varhaisempien aikakaudellisten kehitystilojen 
historiaa. Se, toivon, tehtänee jossakin tämän kirjasar¬ 
jan käsikirjasessa. Mutta tässä meidän täytyy tyytyä 
siihen, että saamme käsiimme nykyisen kehitysjakson 
alkuun vievän johtolangan, siihen aikaan, jolloin tulevan 


1 Sivu 63. 



ihmisen aihe edellisen kehitystyön tuloksena oli ilmaan¬ 
tunut maapallollemme. H. P. Blavatsky on Salaisen opin 
toisessa osassa esittänyt kehityksen kulun seikkaperäi¬ 
sesti, ja siihen teokseen täytyy minun kehottaa käänty¬ 
mään harrasta opiskelijaa, joka haluaa saada perinpoh¬ 
jaisia tietoja. Olkoon tarpeeksi, kun sanomme, että se 
fyysillinen muoto, josta ihminen oli tuleva, oli hitaasti 
ja asteettain kehittynyt, kahden suuren rodun käytyä 
täyden kehityksensä läpi, ja kolmannen rodun päästyä 
matkansa puolitiehen, ennen hun ihmiskunta oli saavut¬ 
tanut fyysillistä eli eläimellistä luontoaan vastaavan 
täydellisyyden. Tämän luonnon, oikeudella kutsuttu eläi¬ 
melliseksi, koska se sisältää kaiken sen, mikä ihmisellä 
on eläimen kanssa yhteistä — kiinteän ja fyysillisen 
ruumiin, sen eetterisen kaksoispuolen, sen himot, toi¬ 
vomukset ja halut — tämän luonnon olivat maalliset 
ja muut maailmankaikkeudelliset voimat miljoonien vuo¬ 
sien kuluessa rakentaneet. Sitä hautoi, ympäröitsi ja 
läpäsi se kaikkeuselämä, joka on „kehityksentakainen 
voima", se elämä, jota ihmiset kaikkina aikoina ovat 
kutsuneet jumalalliseksi. 

Eräs salaisopillinen teos, josta on mainittu Salai¬ 
sessa opissa 1 , ja joka käsittelee tätä kehityskautta, mai¬ 
nitsee ne muodot — rakennusopillisesti kutsuttu »astraa¬ 
lisiksi kaksoispuoliksi" — jotka olivat kehittyneet ihmis¬ 
ten fyysillisiksi ruumiiksi, ja kertoo siitä ajankohdasta, 
johon olemme päässeet, täten: 

Rupasta (muodosta) oli tullut käyttöväline niit¬ 
ten monadien (seitsemännet ja kuudennet pääperusteet), 
jotka olivat päättänyt vaelluskiertokulkunsa edellisissä 
kalpoissa (ympäryksissä). Sitten niistä (astraalisista 
kaksoispuolista) tulivat ympäryksen ensimäisen ihmis¬ 
suvun ihmiset. Mutta ne eivät olleet täydellisiä, ja 
olivat järkeä vailla. 

Tässä oli, voimme sanoa, kehittyvän elämänilmai- 


1 I Osa, 206, uusi painos. 

sun kaksi napaa: eläin kaikkine mahdollisuuksineen 
alemmalla tasolla, mutta välftämättömästi tajuton, omaa¬ 
tuntoa vailla, harhaillen tarkotustaan tuntematta maan pin¬ 
nalla, itsetiedottomasti pyrkien eteenpäin sen siinä asuvan 
sisäisen voiman ajamana, joka aina työnsi sitä eteenpäin, 
tämän jumalallisen voiman, joka puhtaassa eetterillisessä 
luonnossaan on liian ylevä voidakseen päästä itsetietoi¬ 
suuteen alemmilla tasoilla, ja siitä syystä on kykenemä¬ 
tön tekemään siltaa sen kuilun yli, mikä ammotti sen 
ja eläimellisten aivojen välillä, joita se elähytti voimatta 
niitä valaista. Semmoinen oli se elimistö, josta oli tu¬ 
leva ihminen, olento, jolla on ihmeellisiä mahdollisuuk¬ 
sia, soittokone, jonka kielet ovat valmiit soimaan. Missä 
oli se voima, joka tekisi mahdollisuuksista todellisuu¬ 
den, missä se kosketus, joka herättäisi sävelen ja lähet¬ 
täisi sen väreilyn avaruuteen? 

Kun hetki oli lyönyt, tuli vastaus menttaaliselta 
eli maanasiselta tasolta. Samaan aikaan kun tämä ylem¬ 
pänä mainittu kaksinaiskehitys, monalinen ja fyysillinen 
oli ollut käymässä meidän pallolla, oli kolmas kehitys¬ 
suunta, jonka päämääränä oli ihminen, alkanut olla ku¬ 
lussa korkeammassa piirissä. Tämä suunta koski järjen 
kehitystä, ja sen kehityksen esineinä olivat alemmat 
»järjen pojat" (maanasaputrat), itsetietoiset, järjelliset 
olennot, kuten heidän nimensäkin osottaa. Maanasaput- 
roista puhutaan monella eri nimellä: valon herrat, dhyan 
khohanit, kumaarat, viisauden lohikäärmeet, aurinko-isät 
j. n. e., vertauskuvallisia ja runollisia nimiä, jotka opis¬ 
kelijalle hänen jatkaessaan lukemistaan tulevat puoleensa 
vetäviksi ja tutuiksi, mutta jotka tuottavat paljon huolta 
ja sekaannusta alottelijalle, joka ei voi päästä selville, 
onko hän tekemisissä yhden vai useamman olentoluo- 
kan kanssa. Tosiasia on, että nimi käsittää monta arvo- 
astetta. Mutta yksi asia, josta alottelijan on tarpeen 
päästä selville, on se, että määrättynä kehityskautena 
siirtyi ihmisiin, lihaantui ihmisissä määrättyjä itsetietoisia, 
järjellisiä olentoja, joilla oli järjen kehityksen pitkä men- 

neisyys takanaan, ja jotka fyysillisestä ihmisestä löysi¬ 
vät vastaisen kehityksensä valmiin ja sille sovelijaan 
työkalun. 

Näitten »järjen poikien" tulo on runollisessa lause- 
tavassa esitettynä Dzyanin kirjasta 1 otetuissa stanzoissa: 

Viisauden pojat, yön pojat, valmiina jälleensyn¬ 
tymiseen, tulivat alas .. . Kolmannet (rotu) olivat val¬ 
miit. „Näissä me asumme ", sanoivat liekin herrat... 
Kolmannesta rodusta tuli viisauden herrojen vaahan (käyt¬ 
töväline). 

Nämä viisauden herrat lihaantuivat opettajiksi, ja 
heistä tuli ihmisten jälleensyntyvien minäin isiä, kun 
taas itse alempiasteisista aurinko-isistä tuli johtavien ro¬ 
tujen jälleen syntyvät minät. Nämä ovat ihmisessä 
asuva järki eli paremmin järkiajatukset. maanas eli viides 
pääperuste, jota toisinaan selitetään ihmiselliseksi eli 
järjelliseksi sieluksi. Pidän parempana puhua jälleen 
syntyvästä minästä ihmisessä asuvana ajattelijana pikem¬ 
min kuin järkenä, sillä sana ajattelija viittaa yksilölliseen 
olentoon, kun järki-sana taas käsittää jotakin epäselvää 
suvullisuutta. 

On huomiota ansaitsevaa ja merkitsevää, että sana 
man (englanninkielessä ihminen 2 3 ), joka esiintyy niin 
monessa kielessä, johtuu tästä maanas-sanasta, sen juu¬ 
resta, joka on man, ajatella. Skeat 8 mainitsee sanan 
englannissa, ruotsissa, tanskassa, saksassa, islannissa, 
gotinkielessä ja latinassa {mas mansin sijasta), johtaen 
sen sanskritin wza/z-juuresta ja siitä syystä määritellen 
ihmisen »ajatelevaksi eläimeksi". Milloin tahansa me 
siis sanomme man (ihminen), sanomme ajattelija ja jou¬ 
dumme taaksepäin siihen ajanjaksoon, jolloin ajattelijat 
»tulivat alas", s. o. lihaantuivat fyysillisessä käyttöväli¬ 
neessä, joka oli rakennettu ottamaan heitä vastaan, ja 


1 Salainen oppi, II, 20, 21, uusi painos. 

2 Suom. muist. 

3 Etymological Dictionary, sana man. 

ja jolloin järjettömästä eläimestä tuli ajatteleva olento 
maanasin vaikutuksesta, joka siirtyi siihen ja asui siinä. 
Silloin ihminen puettiin „nahhavaatteisiin“, kun hän oli 
langennut fyysilliseen aineeseen, jotta hän söisi »tiedon 
puusta“ ja hänestä tulisi »Jumala". 

Tämä ihminen on jumalallisen ja eläimellisen tilan 
välinen rengas. Näitä tiloja olemme katselleet olemuk¬ 
sellisesti toisiinsa kuuluvina ja kuitenkin toistensa lä- 
hemmästä yhteydestä erillään pidettyinä. Hän ojentaa 
toisen kätensä ylöspäin jumalallista monadia kohden, 
sitä henkeä päin, jonka jälkeläinen hän on, pyrkien 
ylöspäin, jotta hän voisi itseensä sulattaa tuon yleväm- 
män luonnon, jotta hänen järkensä tulisi henkiseksi ja 
hänen tietonsa muuttuisi viisaudeksi. Hän laskee toisen 
kätensä eläimelle, joka kantaa hänet voittamaan alempia 
alueita, että hän kasvattaisi ja masentaisi sen täyttämään 
hänen omia tarkotuksiaan ja tekisi sen korkeamman elä¬ 
män ilmauksen täydelliseksi välineeksi. Pitkällinen on 
se tehtävä, joka on hänen edessään; se ei merkitse vä¬ 
hempää kuin eläimen kohottamista jumalalliseksi, aineen 
hienostamista hengeksi, johtamista ylöspäistä kaarta sitä 
elämää, joka on kulkenut alaspäisen läpi, ja jonka nyt 
täytyy kiivetä ylöspäin, kantaen mukanaan kaikki ne 
hedelmät, mitkä sillä on siltä pitkältä ajalta, jonka se 
on oliut maanpakolaisuudessa oikeasta kodistaan. Vii¬ 
mein hän jälleen yhdistää yhden ainoan olemuksen ero¬ 
tetut ilmennyspuolet, saattaakseen hengen itsetietoiseksi 
kaikilla tasoilla ja aineen sen täydelliseksi ilmaisijaksi. 
Semmoinen on hänen korkea tehtävänsä, jonka täyttä¬ 
miseksi jälleensyntymisen tulee olla hänen työväli¬ 
neenään. 

Tämä ihminen siis on meidän todellinen ihmiselli- 
nen itse, ja me erehdymme, kun ajattelemme ruumis¬ 
tamme »minäksi" ja arvostelemme tilapäistä »nahkapu¬ 
kuamme" liian korkeaksi. Semmoinen menettely on 
samallaista kuin että ihminen pitäisi vaatetustaan omana 
itsenään ja itseään paljaana vaatteittensa lisäkkeenä. Sa- 

2 

moin kuin vaatteemme ovat meitä emmekä me niitä 
varten — niitten ollessa tarpeellisia ainoastaan ilmanalan, 
mukavuuden ja tavan vaatimuksesta — samaten ruu¬ 
miimme ovat meille tarpeellisia ainoastaan meitä ympä¬ 
röivien ehtojen tähden, ollen tarkotettuina meitä palve- 
remaan eikä orjuuttamaan. Muutamat intiaanit eivät kos¬ 
kaan tahdo puhua ruumiillisista tarpeistaan ominaan. He 
sanovat: »Ruumiini on nälkä“, ruumiini on väsynyt", 
eivätkä sano: »Minun on nälkä" tai »minä olen väsy¬ 
nyt". Vaikka tuo puheentapa meidän korvissa sointu¬ 
nee haaveelliselta, on se tosiasioihin nähden todellisem¬ 
paa kuin se seikka, että pidämme itsemme samana kuin 
ruumiimme. Jos emme ajatuksessamme^ olisi tottu neet 
pitämään itseämme samana kuin se maja, jossa asumme, 
vaan samana kuin ihmisellinen. itse,..niin elämästä tulisi 
suure mpi asia . M e harjaisimme pois s urut sa moin kui n 
harja amme pölyn vantteistamme. Ia tulisimme huomaa- 
jnaan, ettei kaikkien meitä kohtaavien, tapahtumien mitta 
ole se tuska tai nautinto, jota ne tuottavat ruumiillemme, 
vaan se edistys tai taantumus, jota ne tuottavat meissä 
asuvalle ihmiselle. Koska kaikki asfat ovat .kokemus¬ 
peräisiä, ja koska kaikista niistä voidaan saada opetusta, 
_niin tulisi meid än poistaa surujen oka tutkimal la sitä vi i¬ 
sautta, mikä pii le e jokaises sa surussa samoin kuin kukan 
J ehdet o vat kätkeyt yne inä nupukkaan. Jälleensyntymi¬ 
sen valossa muuttuu elämän ilmennysmuoto, sillä elä¬ 
mästä tulee koulu, josta meissä asuva ikuinen ihminen 
hakee kehitystään, se ihminen, joka oli, on ja tulee,ole¬ 
maan, ja jonka aika ei koskaan lopu. 

Pääsköön siis vasta-alkaja täysin selville siitä, että 
ajattelija on ihminen, yksilö, jälleen syntyvä minä, ja 
että tämä minä koettaa yhdistyä jumalalliseen monadiin, 
kasvattaessaan ja puhdistaessaan eläimellistä itseä, johon 
se on yhdistettynä maallisen elämän aikana. Yhdistet¬ 
tynä tuohon jumalalliseen monadiin, joka on kipinä 
kaikkeuden elämästä ja erottamaton siitä, tulee ajatteli- 

jasta henkinen minä, jumalallinen ihminen . 1 Ajattelijaa 
kutsutaan toisinaan monadin käyttövälineeksi, ikäänkuin 
siksi eetteriverhoksl, jonka avulla monadi voi toimia 
kaikilla tasoilla. Tästä syystä kuulemme teosofisten kir¬ 
jailijain usein sanovan, että ihmisessä oleva kolmenker- 
taisuus eli kolminaisuus syntyy jälleen. Tämä lausunto, 
vaikka se onkin epäselvä, voi kelvata, jos opiskelija 
muistaa, että monadi on kaikkiyhteinen eikä osittainen, 
ja että tietämättömyytemme eksyttää meidät erottautu¬ 
maan veljistämme ja näkemään jonkun erotuksen sen 
valon välillä, joka on toisessa, ja sen valon, joka on 
toisessa . 2 Monadin ollessa kaikkiyhteinen eikä erilai¬ 
nen eri yksilöissä, voidaan tarkasti puhuen sanoa, että 
ainoastaan ajattelija syntyy jälleen, ja tätä yksilöllisenä 
olevaa ajattelijaa me nyt tarkastamme. 

Tässä ajattelijassa asustavat kaikki ne voivat, jotka 
me luokitamme älyksi. Siinä ovat muisti, sisäinen nä¬ 
keminen ja tahto. Se kerää kaikki kokemukset maalli¬ 
sista elämistä, joitten läpi se kulkee, ja kokoaa nämä 
tiedon lisääntyneet aarteet siinä itsessään sen oman ju¬ 
malallisen alkemiian avulla muutettaviksi sellaiseksi ko¬ 
kemukseksi ja tiedoksi, joka on viisautta. Senkin ly¬ 
hyen ajan kuluessa, minkä maallinen elämämme kestää, 
erotamme me hankkimamme tiedon ja sen viisauden, 
jonka me — valitettavasti liian harvoin — eritämme 
tästä tiedosta. Viisaus on elämänkokemuksen hedelmä, 
vanhaa ruunaava omaisuus. Paljoa täydellisemmässä ja 
runsassisällyksisessä merkityksessä on viisaus monen 
maallisen elämän hedelmä, elämäin, joissa on saatu tie¬ 
toa, kerätty kokemusta, ja joissa kärsivällisyys on teh- 


1 The Severi Principles of Man, kirj. Annie Besant, 
siv. 60. 

2 Sam., s. 68. Kolmen korkeamman pääperusteen keski¬ 

näinen suhde on selvästi selitettynä tässä kirjasessa, joka alku¬ 
peräisenä ilmestyi Luciferissa kirjotelmasarjana, ja josta edel¬ 
lytetään, että nyt käsillä olevan kirjasen lukijat .ovat sitä 
tutkineet. 'V ' 

nyt täydellisen työnsä, joten jumalallinen ihminen lo¬ 
pulta on vuosisataisen kehityksen loistava tuote. Ajatte¬ 
lijassa on siis meidän kokemusvarasto, niitetty kaikkina 
menneinä elämänaikoina, satona korjattu monen jälleen¬ 
syntymän kautta, perintö, jonka omistukseen jokainen 
varmasti tulee, kun hän oppii vapautumaan aistimusten 
orjuudesta, poistumaan maallisen elämän myrskyistä ja 
taisteluista siihen puhtaampaan seutuun, sille korkeam¬ 
malle tasolle, jolla todellinen itsemme asustaa. 



MIKÄ ON SE, JOKA EI SYNNY JÄLLEEN. 


Edellisessä osassa olemme nähneet, että ihmisen 
ulkopuolinen muoto, hänen fyysillinen luontonsa raken¬ 
nettiin hitaasti kahden ja puolen ihmisrodun aikana, 
kunnes se oli valmis ottamaan vastaan »järjen pohjan". 
Tämä on se luonto, jota olemme kutsuneet eläimelli¬ 
seksi, ja se on koottu neljästä eri osasta eli »pääperus- 
teesta", jotka ovat: 1) ruumis; 2) eetterinen kaksois- 
puoli; 3) elinvoima; 4) himoluonto, vietit, halut ja pyy¬ 
teet. Tämä on ihan todella eläinihminen, eroten suku¬ 
laisistaan, mitkä ovat puhtaasti eläimellisiä, sen vaiku¬ 
tuksen avulla, minkä siihen tekee ajattelija, joka on tul¬ 
lut sitä kasvattamaan ja jalostamaan. Otettakoon pois 
ajattelija, kuten on synnynnäisen tyhmyrin laita, ja jä- 
lelle jää paljas eläin, vaikka sillä on ihmisen muoto. 

Eläinihmiseen yhdistetty ja sille tietoja antava ajat¬ 
telija ilmottaa tälle alemmalle luonnolle omista kyvyis¬ 
tään semmoista, mitä tuo eläinihminen kykenee ilmaise¬ 
maan, ja nämä kyvyt, jotka työskentelevät ihmisaivoissa 
ja niitten välityksellä, käsitämme me aivojärjeksi eli 
alemmaksi järjeksi. Länsimaissa katsotaan tämän aivo- 
järjen kehityksen tavallisen puheen mukaan tekevän sen 
erotuksen, joka on eläimen ja ihmisolennon välillä. Sen, 
mitä teosofi katsoo ainoastaan alemmaksi eli aivojärjeksi, 
pitävät tavalliset länsimaalaiset itse järkenä, ja tästä sei¬ 
kasta syntyy paljo sekaannusta, kun teosofit ja ei-teoso- 
fit vaihtavat keskenään mielipiteitä. Me sanomme, että 
ajattelija, koettaessaan saavuttaa eläinihmisen ja vaikut¬ 
taessaan siihen, lähettää säteen, joka vaikuttaa aivoihin 

ja aivoissa, ja että aivojen välityksellä ilmenee niin 
paljo sielunvoimia kuin aivot rakenteeseensa ja muihin 
fyysillisiin ominaisuuksiinsa nähden kykenevät muunta¬ 
maan. Tämä säde panee aivojen hermopesäkkeitten pie¬ 
net aineosat väreilemään samoin kuin valonsäde panee 
verkkokalvon hermopesäkkeet liikkeeseen, ja aiheuttaa 
siten itsetietoisuuden fyysilliseliä tasolla. Järki, arvos¬ 
telukyky, muisti, tahto, mieltäminen — ilmennen, ku¬ 
ten me nämä ominaisuudet tunnemme, silloin kun aivot 
ovat täydessä toiminnassaan — aiheutuvat kaikki ajatte¬ 
lijan lähettämästä säteestä, ollen niitten aineellisten ehto¬ 
jen muovaamat, joitten alaisena säteen täytyy työsken¬ 
nellä. Näihin ehtoihin kuuluvat terveet hermopesäkkeet, 
kunkin hermopesäkeryhmän asianmukainen kehitys, täysi 
määrä vertä, joka sisältää ravitsevia aineita, mitkä pe¬ 
säkkeet voivat sulattaa, ja joka kulettaa happea, mitä 
sen käyttövälineet helposti erittävät. Jos näitä ehtoja 
tai joku niistä puuttuu, niin aivot eivät voi toimia, eikä 
ajatustyö voi tapahtua semmoisten aivojen välityksellä 
enempää kuin säveltä voidaan saada uruista, joitten pal¬ 
keet ovat särkyneet. Aivot eivät tuota ajatusta enempää 
kuin urut säveltä. Kummassakin tapauksessa on ole¬ 
massa toimija, joka työskentelee välinettä käyttäen. 

On ehdottomasti tarpeellista, että tutkija selvästi 
käsittää tämän erotuksen, mikä on ajattelijan ja eläinihmi- 
sen välillä, jonka aivoihin ajattelija vaikuttaa, sillä kai- 
kellainen epäselvyys näitten kahden välillä tekee jälleen¬ 
syntymisopin käsittämättömäksi. Kun näet ajattelija syn¬ 
tyy jälleen, niin eläinihminen ei synny. 

Tässä todella on se vaikeus, joka johtaa niin mo¬ 
neen muuhun vaikeuteen. Eläinihminen syntyy, ja to¬ 
dellinen ihminen liittyy siihen. Eläinihmisen aivoilla 
todellinen ihminen työskentelee syntymä syntymältä ja 
pysyy yhtenä. Se opettaa vuoroin eläinihmisiä Sashital 
Deviä, Caius Glabriota, Johanna Wirtheriä, William 
Johnsonia — sanokaamme — ja niittää jokaisesta koke¬ 
musta, kerää jokaisen avulla tietoa, ottaa jokaisesta tar- 

vitsemaansa raaka-ainetta ja kutoo sen omaan ikuiseen 
olemukseensa. Eläinihminen voittaa itselleen kuolemat¬ 
tomuuden yhdistymällä todelliseen minään. Sashital Dev 
ei synny jälleen Caius Glabriona ja sittemmin Johanna 
Wirtherinä, puhjeten kukkaan William Johnsonina yhdek¬ 
sännentoista Vuosisadan Englannissa, vaan ikuinen »jär¬ 
jen poika" asuu vuorottain näissä kussakin, keräten jo¬ 
kaisesta näistä niissä olevaa uutta kokemusta ja tuoretta 
tietoa. Tämä jälleen syntyvä minä yksinään voi sil¬ 
mäillä taaksepäin jälleensyntymisten riviä, muistaen jo¬ 
kaisen kehdosta hautaan tehdyn vaelluksen historian, 
koko näytelmän ollessa sen edessä kappale kappaleelta, 
vuosisata vuosisadalta. Mitä kuvaannollisiin näyttelijöi¬ 
hini tulee, ei William Johnson yhdeksännellätotsta vuosi¬ 
sadalla voi katsoa taaksepäin eikä muistaa omia jälleen- 
syntymiään, sillä hän ei ole koskaan ennen syntynyt, 
eivätkä hänen silmänsä ole nähneet aikaisempien päi¬ 
vien valoa. Mutta William Johnsonin synnynnäinen luon¬ 
teenominaisuus, se luonne, joka hänellä oli maailmaan 
tullessaan, oli se luonteenominaisuus, jonka olivat val¬ 
mistaneet ja muovanneet Johanna Wirther Saksassa, 
Caius Glabrio Roomassa, Sashital Dev Hindustanissa 
sekä moni muu hänen maallinen edeltäjänsä monessa 
ja monellaisissa valistusoloissa. Hän lisää jokapäiväi¬ 
sellä elämällään uusia kosketuksia tähän aikojen työhön, 
joten se lähtee hänen käsistään erilaisena kuin se oli, 
ala-arvoisempana tai jalompana, hänen elämän näyttä¬ 
möllä toimivan perillisensä ja seuraajansa käsiin, joka 
täten, ihan todellisessa — mutta ei ulkonaisessa — 
merkityksessä on hän itse. 

Täten se kysymys, joka niin luonnollisesti nou¬ 
see, ja joka niin usein tekdään, kysymys, »miksi minä 
en muista menneitä elämiäni", todellisuudessa perus¬ 
tuu väärään käsitykseen jälleensyntymisen periaatteesta. 
„Minä“, todellinen »minä" muistaa, mutta eläinihminen, 
joka ei vielä ole täydessä vuorovaikutuksellisessa oman 
minänsä yhteydessä, ei voi muistaa menneisyyttä, jossa 

hänellä persoonallisesti ei ollut mitään osaa. Aivomuisti 
voi sisältää tiedot ainoastaan niistä tapahtumista, joissa 
aivot ovat tulleet kysymykseen. Nykyisen William John¬ 
sonin aivot eivät ole Johanna Wirtherin, eivät Caius 
Glabrion eivätkä Sashital Devin aivot. William Johnson 
voi muistaa ne menneet elämät, jotka ovat hänen elä¬ 
määnsä yhdistetyt, ainoastaan siten, että hänen aivonsa 
kykenevät väreilemään vastaukseksi niihin hienoihin 
herkkiin väreilyihin, jotka lähettää se säde, mikä on hä¬ 
nen muuttuvaisen persoonallisen itsensä ja hänen ikuisen 
itsensä välinen silta. Voidakseen kyetä tähän täytyy 
hänen läheisesti yhtyä tuohon todelliseen itseen ja elää 
siinä itsetietoisuudessa, ettei hän ole William Johnson 
vaan tuo »järjen poika", ja että William Johnson on 
ainoastaan tilapäinen huone, jossa kän asuu omia tarko- 
tuksiaan varten. Sen sijaan että hän elää aivoitsetietoi- 
suudessa täytyy hänen elää korkeammassa itsetietoisuu¬ 
dessa. Sen sijaan että hän ajattelee todellista itseään 
ulkopuolella olevaksi, jonkinmoiseksi ulkonaiseksi, ja 
muuttuvaista William Johnsonia »minäksi", täytyy hänen 
pitää itsensä ajattelijana ja katsoa Willian Johnsonia 
ulkopuoliseksi elimistöksi, joka on hyödyllinen aineelli¬ 
sella tasolla työskentelyyn, ja saada opetusta ja kasva¬ 
tusta, joka vastaa toimintakyvyn korkeinta astetta, toi¬ 
mintakyvyn, johon kuuluu William Johnsonin aivojen 
sukkela kyky vastata niitten oikealle omistajalle. 

Kun tämä lihasta tehdyn ihmisen vaikeasti tapah¬ 
tuva avaaminen korkeammilta tasoilta tuleville vaikutuk¬ 
sille asteettain tapahtuu, ja kun todellinen itse lisäänty¬ 
vässä määrässä kykenee vaikuttamaan ruumiilliseen asun¬ 
toonsa, niin menneitten syntymäin pilkahduksia vilahtaa 
alemmassa itsetietoisuudessa, ja nämä tulevat vähemmän 
vilahdusten ja enemmän pysyväisten näkyjen kaltaisiksi, 
kunnes menneisyyden viimein tunnustaa »minun men¬ 
neisyydekseni" se jatkuvainen muistin lanka, joka antaa 
yksilöllisyyden tunteen. Silloin nykyinen lihassaolo tun¬ 
nustetaan paljaaksi viimeiseksi vaatetukseksi, johon itse 

on pukeutunut, eikä sitä millään tavalla pidetä tuona 
itsenä enempää kuin ihminen pitää itsensä osana pukua, 
jonka hän panee ylleen. Ihminen ei pidä pukuaan it¬ 
sensä osana, koska hän itsetietoisesti kykenee riisumaan 
sen yltään ja näkemään sen itsestään erotettuna. Kun 
todellinen ihminen tekee näin ruumiilleen, itsetietoisesti 
tällä tasolla, niin varmuus tulee täydelliseksi. 

Puku siis — »nahkapuku", eetterinen kaksois- 
puoli, elinvoima ja himoluonto — ei synny jälleen, 
vaan sen alkuaineet hajautuvat ja palaavat niihin, joihin 
ne alemmissa maailmoissa kuuluvat. Kaikki se, mikä 
William Johnsonissa oli parasta, siirtyy minän kanssa 
onnellisen levon aikakauteen, kunnes se sysäys, joka 
saattoi sen pois maallisesta elämästä, on menettänyt 
voimansa, ja se tnlee takaisin maahan. 



JÄLLEENSYNTYMISEN TAPAHTUMINEN. 


Saatuamme nyt selvän käsityksen jälleen synty¬ 
västä minästä eli ajattelijasta ja siitä erotuksesta, joka 
sillä ja muuttuvaisella eläinihmisellä on, täytyy, tutkijan 
ryhtyä ottamaan selvää siitä, miten jälleensyntyminen 
tapahtuu. 

Jälleensyntymisen tapahtumistapa selviää parhaiten, 
kun tarkastetaan sitä tasoa, johon ajattelija kuuluu, ja 
sitä voimaa, jolla se työskentelee. Ajattelija on se, mitä 
kutsutaan ihmisen viidenneksi pääperusteeksi, ja tämä 
viides pääperuste pienoismaailmassa ihmisessä vastaa ih¬ 
misen ulkopuolella olevan suurmaailman, maailmankaik¬ 
keuden viidettä tasoa. Nämä tasot ovat sisäisen viisaus- 
tieteen mukaan alkuperäisen aineolemuksen erilaistumia, 
ja itsetietoisuus työskentelee jokaisella tasolla kunkin ta¬ 
son ehtojen alaisena, olkoot ne ehdot minkälaisia tahansa. 
Aineolemus on sana, jota käytetään merkitsemään olemus- 
tilaa semmoisena kuin se esiintyy varhaisimmassa ha- 
vaintoperäisessä muodossaan, mikä on Ainoan aikakau¬ 
dellisen ilmennysmuoden ilmaisu, tulevan maailman ensi- 
mäinen aihe kaikkien ilmenneitten olemusten hämärinä 
alkuaikoina. Tässä aineolemuksessa piilee kaiken — mitä 
puhtaimman eetterillisen hengen, mitä kiinteimmän ai¬ 
neen — kehitysmahdollisuus. Kuten W. Crookes ke¬ 
miassa edellyttää protylin eli ensimäisen aineolemuksen, 
josta atomit on rakennettu, atomeista molekyylit, mole¬ 
kyyleistä yhdistetyt aineet ja niin edelleen alituisesti 
lisääntyvässä yhdysperäisyydessä, samaten sisäinen vii- 
saustiede edellyttää ensimäisen aineolemuksen, josta on 
kehittynyt maailma, mikä harvimmallaan on henki, tarmo 




ja voima sekä kiinteimmällään jähmeä aine, kaikkien 
maailmojen jokaisen vaihtelevan muodon ollessa tätä aine- 
olemusta, yhdistyneinä höllemmiksi tai kiinteämmiksi 
ainejoukoiksi, enemmän tai vähemmän voiman elähyttä- 
minä. Taso merkitsee ainoastaan itsetietoisuustilaa, jossa 
tämä henkiaine vaihtelee määrättyjen rajojen sisäpuolella 
ja toimii määrättyjen „lakien" alaisena. Siten fyysilli- 
nen taso merkitsee meidän nähtävää, kuultavaa, koske¬ 
tettavaa, haistettavaa ja maistettavaa maailmaa, jossa me 
joudumme koskettamaan henkiainetta — tiede kutsuu 
sitä voimaksi ja aineeksi, ikäänkuin ne eroaisivat toisistaan 
— aistimilla, olkoon se sitten kiinteää, juoksevaa, kaasua 
j. n. e. Niin on edelleen muitten tasojen laita, joista 
kukin voidaan erottaa toisesta sen henkiaineen luonteen 
avulla. Kaikilla näillä tasoilla näyttäytyy itsetietoisuus, 
työskennellen tason henkiaineessa. Eräs toinen tosiasia 
on lisättävä tähän järeäpiirteiseen ja ahdastilaiseen mää¬ 
ritykseen, se nimittäin, etteivät nämä tasot, kuten on sa¬ 
nottu, ole sipulin kerrosten tavalla toistensa sisällä, vaan 
että ne, samoin kuin ruumiissamme oleva ilma ja eetteri 
läpäsevät toisensa. 

On seitsemän näitä vastaavaa pääperustetta, jotka 
verrannollisesti suhteutuvat näihin maailman seitsemään 
tasoon. 

Tämä ihmisen viides pääperuste vastaa nyt maa¬ 
ilmanjärjestön viidettä tasoa, mahatia, kaikkeudellista ta¬ 
juntaa, jumalallista aatteisuutta, josta suorastaan lähtee 
se muodostava, johtava ja ohjaava voima, mikä on kaik¬ 
kien niitten erilaistumien olemusperusteena, niitten, joita 
me kutsumme voimiksi fyysillisellä tasolla. (Tätä tasoa 
on usein kutsuttu kolmanneksi, koska se aatmasta läh¬ 
tien, kun tätä pidetään ensimäisenä, on kolmas. On 
yhdentekevää, minkä luvun mukaan sitä nimitetään, jos 
tutkija vaan ymmärtää, missä suhteessa se on muihin.) 
Koko muotomaailma, olkoon muoto hienoaineinen tai 
kiinteä, on kehittynyt tästä kaikkeudellisen tajunnan voi¬ 
masta ja sen avulla, joka kohoaa ja hajottaa atomit, yh- 



distää ne muodoiksi ja eristää ne jälleen, kasaa ja pur¬ 
kaa, rakentaa ja hävittää, vetää luokseen ja työntää pois. 
Yhden voiman näkee viisaustieteilijän silmä, monta voi¬ 
maa esiintyy tieteilijän havainnolle. Se on todellakin 
yksi olemukseltaan ja moninainen ilmennyksissään. Tä¬ 
ten viidenneltä tasolta tulevat kaikki muotojen luomuk¬ 
set, käyttäessämme „luomista“ merkitsemään ennen ol¬ 
leen raaka-aineen muodostamista, sen muovaamista uu¬ 
siin muotoihin. Tämä ajatusvoima on sisäisessä viisaus- 
tieteessä muodon ainoa lähde. H. P. Blavatsky kutsuu sitä 

ajatuksen salaperäiseksi voimaksi, joka tekee ajatuksen kykene¬ 
väksi aiheuttamaan ulkonaisia, havaittavia, ilmiöperäisiä tuloksia 
ajatuksessa itsessään piilevän tarmon avulla. 1 

^ Ihmisen viidennessä pääperusteessa on asianlaita 
sama kuin rakennemaailman viidennellä tasolla. Ajatte¬ 
lijassa on se voima, jolla kaikki oliot on tehty, ja tästä 
ajatuksen luovasta voimasta löydämme jälleensyntymis- 
tavari salaisuuden. 

Ne, jotka haluavat itselleen todistaa, että ajatus 
synnyttää kuvia, „ajatusmuotoja“ — joten „ajatus on 
olio“ mitä kirjaimellisimmassa merkityksessä — voivat 
löytää hakemiaan todistuksia niistä tiedoista, joita saa¬ 
daan nykyään niin laajalle levinneistä niin kutsutuista 
hypnottisista kokeista. Aatteen ajatusmuoto voidaan panna 
valkoiselle paperille ja voi siinä näkyä hypnotiseeratulle 
henkilölle, tai se voidaan tehdä niin kohteelliseksi, että 
hypnotiseerattu henkilö näkee ja tuntee sen aivan kuin 
se olisi todellinen fyysillinen esine. Vielä saattaa „mee- 
diumi“ (keskiö) nähdä »henkenä" ihmisolennon ajatuk¬ 
sen, joka on saapuvilla olevan henkilön tajunnassa. Tämä 
ajatus kuvastuu siihen magneettiseen ilmakehään, joka 
ympäröi häntä. Selvänäköinen voi joko horrostilassa 
tai liereillään tuntea ja antaa selityksen kuvasta, jonka 
saapuvilla oleva henkilö mielivaltaisesti on muodostanut. 


1 Seeret Doctrine, I, 312, uusi päin. 

Yhtään sanaa ei lausuta, vaan tahtoa käytetään muodos¬ 
tamaan kuva selvästi ajatuksessa. 

Kaikki ne henkilöt, jotka »näkevät" paljon, ovat 
jossakin määrässä kaukonäköisiä ja voivat persoonallisella 
kokeilulla koetella tätä kykyä muovata hienompaa ainetta 
tahdon avulla. 

Vähemmän hienoa astraalista ainetta taas voidaan 
tällä tavalla muovata, kuten H. P. Blavatsky Eddyn 
maatalolla muovasi keskiön ulonneen astraalikuvan hä¬ 
nelle itselleen tunnettujen ja muille tuntemattomien hen¬ 
kilöjen näköiseksi. Eikä tätä asiaa voi pitää outona¬ 
kaan, kun muistamme, miten ajatustavat muovaavat sitä 
kiinteää ainettakin, josta fyysilliset ruumiimme on koottu- 
kunnes vanhojen luonne on leimautunut heidän kasvoi¬ 
hinsa. Heidän kauneutensa ei ole muodossa eikä ve¬ 
revyyden värissä vaan kasvojen ilmeessä, joka on sisäi¬ 
selle itselle muovattu naamari. Jokainen tottumusperäi 1 
nen ajatussuunta, työskennelköön ajatus paheessa tai hy¬ 
veessä, jättää jälkensä fyysillisiin kasvoihin, eikä meillä 
tarvitse olla kaukonäköisiä silmiä tutkiaksemme henkilöä 
ympäröivää magneettista ilmakehää, jotta voisimme sanoa, 
onko mielenlaatu jalo vai itsekkäästi tavottelijas, luotta¬ 
muksellinen vai epäileväinen, rakastavainen vai vihaavai¬ 
nen. Tämä tosiasia on niin yleinen, ettei se tee mei¬ 
hin mitään vaikutusta, ja kuitenkin on sillä kyllin suuri 
merkitys. Jos näet ajatuksen voimat kykenevät täten 
muovaamaan ruumiin kiinteätä' ainetta, niin mitä usko¬ 
matonta tai edes outoa on siinä aatteessa, että aineen hie¬ 
nommat muodot olisivat yhtä joustavia ja tottelevaisina 
ottaiÄvat ne muodostumat, joihin kuolemattoman taitei¬ 
lijan, ajattelevan ihmisen taitavat sormet ne muovaavat? 

Tässä tehty edellytys on siis se, että maanas syn¬ 
nynnäiseltä luonteeltaan on muotoa synnyttävä voima, ja 
että toisiaan seuraavat tapahtumat ulkonaisen esineen il¬ 
metessä ovat seuraavat: Maanas esittää ajatuksen, ja tämä 
ajatus ottaa muodon maanasisella eli järjen tasolla. Se 
siirtyy kaama-maanasielle tasolle, tullen siellä kiinteäm- 

mäksi. Sieltä siirtyy se astraaliselle tasolle, jossa se 
vielä enemmän tiivistyen tulee näkyväksi tarkkanäköi¬ 
selle silmälle. Jos harjaantunut tahto sitä itsetietoisesti 
johtaa, voi se tuota pikaa siirtyä fyysilliselle tasolle ja 
siellä pukeutua fyysilliseen aineeseen, tullen siten näky¬ 
väksi tavallisille silmille, kun se taas säännöllisissä oloissa 
pysyy astraalitasolla muotoaiheena ja ottaa kohteelliseen 
elämään kuuluvan muodon silloin kun sattuu asianhaa¬ 
roja, jotka vetävät sen sinnepäin. Eräs mestari on kir- 
jottanut adeptista, joka kykenee 

kutsumaan näkyväiseen maailmaan ja aineellistut- 
tamaan ne muodot, jotka hänen mielikuvituksensa on 
rakentanut näkymättömän maailman toimettomuustilassa 
olevasta kaikkeusmaailmallisesta aineesta. Adepti ei 
luo mitään uutta vaan ainoastaan käyttää ja käsit¬ 
telee raaka-aineita, joita luonnolla hänen ympärillään 
on varastossa, ja ainetta, joka ikuisuuksien kuluessa 
on käynyt kaikkien muotojen läpi. Hänen tarvitsee 
vaan valita se, mitä hän tahtoo, ja kutsua se uudestaan 
kohdeperäiseen olemustilaan . 1 

Viittaus fyysillisen tason hyvin tunnettuihin tosi¬ 
asioihin voinee auttaa lukijaa käsittämään, kuinka näky¬ 
mättömästä täten voi tulla näkyväistä. Olen sanonut, 
miten muoto asteettain kiinteytyy, kun se kulkee maa- 
nasisesta kaama-maananiseen maailmaan, viimeksi maini¬ 
tusta astraaliseen ja astraalisesta fyysilliseen. Ajatellaan 
lasiputkea, joka näennäisesti on tyhjä mutta todellisuu¬ 
dessa täytettynä näkymättömillä kaasuilla vedyllä ja ha- 
pella. Kipinä yhdistää nämä molemmat, ja putkessa on 
„vettä", mutta kaasutilassa. Putki jäähdytetään, ja kostea 
höyry tulee vähitellen näkyviin. Sitten höyry kiinteytyy 
lasin seinämillä vesipisaroiksi. Sen jälkeen vesi jäätyy 
ja siitä tulee jähmeitten jäähiteitten muodostama hyy- 
delmä. Samoin tapahtuu, kun maanasinen kipinä lei¬ 
mahtaa; se yhdistää hienon aineen ajatusmuotoon. Tämä 


1 The Occult Werld, 5:s päin., s. 88. 

jähmetyttää sen kaama-maanasiseen muotoon — meidän 
yhtäläisyyskuva on kostea höyry — tämä astraaliseen 

— meidän yhtäläisyyskuva on vesi — ja niin fyysilli- 
seen, jonka vastakuvana on jää. Sisäisen viisausopin 
tutkija tietää, että luonnon kehityksessä kaikki tapahtuu 
asianmukaisessa järjestyksessä, ja hän tottuu fyysillisen 
tason aineen alajaoituksissa näkemään yhtäläisyyskuvia 
»näkymättömän" maailman eri tasojen ainetiloihin katsoen. 
Mutta ei-teosofeille on selvitys sivumennen tarkotettu 
antamaan nähtävän fyysillisen kuvan jähmettymisen ku¬ 
lusta, näyttäen kuinka näkymätön voi kiinteytyä näky¬ 
väiseksi. 

Tämä kevyemmän aineen karkeammaksi kiinteyty¬ 
misen kulku on todella kokemuksemme tavallisimpia tosi¬ 
asioita. Kasvimaailma kasvaa imemällä kaasu- ja ilma¬ 
kehästä ja muuttamalla niitten sisältämät ainekset kiin¬ 
teiksi ja juokseviksi aineiksi. Elinvoiman toiminta näyt¬ 
täytyy tässä alituisessa näkyväisten muotojen rakentami¬ 
sessa näkymättömistä. Olkoon mainittu ajatuskulku tosi 
tai ei, ei siinä kumminkaan ole mitään oleellisesti mah¬ 
dotonta tai edes merkillistä. Sen todenperäisyys on to¬ 
distettavissa oleva asia, ja niitten todistus, niitten, jotka 
voivat nähdä ajatusmuotoja eri tasoilla, merkitsee var¬ 
masti enemmän kuin niitten, jotka eivät niitä voi nähdä. 
Sadan sokean ihmisen sana, ihmisten, jotka kieltävät jon¬ 
kun näkyväisen esineen olemassaolon, merkitsee vähem¬ 
män kuin yhden ihmisen sana, ihmisen, joka näkee, ja 
joka todistaa näkevänsä esineen. Tässä asiassa teosofi 
voi tyytyä odottamaan, tietäen, etteivät tosiasiat muutu 
kieltämisten tähden, ja että maailma asteettain tulee tie¬ 
tämään ajatusmuotojen olemisen, kuten se jo on tullut 

— samallaisen pilkkaamisajanjakson kuluttua — tietä¬ 
mään muutamien tosiasiain olemassaolon, tosiasiain, joita 
Mesmer viime vuosisadan lopulla väitti olevan. 

On siis huomattu, että tapahtumat saavat alkunsa 
maanasisella tai kaama-maanasisella tasolla aatteina, hi¬ 
mon tai tunteellisuuden j. n. e. ajatuksina. Ne ottavat 

sitten astraalisen muodon ja ilmenevät viimein kohde- 
peräisesti fyysillisellä tasolla toimina tai tapahtumina, jo¬ 
ten viimeksi mainitut ovat edeltäpäin löytyvien henkis¬ 
ten syitten vaikutelmia. Nyt on ruumis semmoinen vai¬ 
kutelma sisäisen viisausopin mukaan, ja se on valettu 
eetteriseen kaksoispuoleen, sanamuoto, joka nykyään lie¬ 
nee lukijoilleni tarpeeksi tunnettu. Täytyy selvästi ym¬ 
märtää eetterisen aineen käsite, aineen, joka muodostaa 
ikäänkuin valimen, johon kiinteämpi aine voidaan raken¬ 
taa. Jos jälleensyntymisen tapaa ensinkään on ymmär¬ 
rettävä, täytyy hetkeksi hyväksyä se käsitys, että kiin¬ 
teä ruumis on tulos kiinteäin ainehiukkasten rakentami¬ 
sesta edeltäpäin löytyvään eetteriseen valimeen. 

Palatkaamme nyt ajattelijaa koskevaan aatteeseen, 
ajattelijaa, joka luo muotoja, ja joka ainakin tavallisessa 
ihmisessä työskentelee alemman maanasin eli kaama- 
maanasin avulla, koska emme vielä aikoihin voi toivoa 
tapaavamme montakaan jälkeä puhtaasti maanasisesta toi¬ 
minnasta. Jokapäiväisessä elämässämme me ajattelemme 
ja luomme täten ajatusmuotoja. ; , : 

Ihminen kansottaa lakkaamatta avaruudessa kul¬ 
kuaan omalla maailmallansa, joka on täynnä hänen 
mielikuvitustensa, toivomustensa, innostumiensa ja hi¬ 
mojensa luomia jälkeläisiä . 1 

(Tämän asiain tilan muihin tekemän vaikutuksen 
merkitys kuuluu karman alaan, josta tehdään tuonnem¬ 
pana selvää.) Nämä ajatusmuodot pysyvät hänen mag¬ 
neettisessa ilmakehässään, ja niitten kasvava lukumäärä 
vaikuttaa aikaa voittaen häneen yhä lisääntyvällä voi¬ 
malla. Ajatusten ja ajatuslajien toistaminen lisää päivä 
päivältä niitten kiinteyttä kasaavalla tarmolla, kunnes mää- 
rätynlaatuiset ajatusmuodot niin hallitsevat hänen sielu- 
elämänsä, että ihminen pikemmin vastaa näihin kuin rat- 
kasee uudelleen, ja se mitä me kutsumme tavaksi, joka 
on tämän varastoon kootun voiman ulkopuolista heijas- 


1 Eräs mestari The Occult U^ez-d-teoksessa, s. 90. 

tusta, on päässyt voimaan. Täten syntyy luonteen¬ 
ominaisuus". Jos läheisesti tunnemme jonkun, jolla on 
kypsynyt luonteenominaisuus, voimme jollakin varmuu¬ 
della edeltäpäin päättää, miten hän määrättyjen asianhaa¬ 
rojen vallitessa toimii. 

Kun kuolemanhetki tulee, vapautuvat hienoainei- 
semmat ruumiit fyysillisestä, eetterisen kaksoispuolen hä¬ 
vitessä vähitellen kiinteän ruumiin ohella. Ajatusruumis, 
joka aiheutuu menneestä elämästä, kestää melkoisen ajan 
ja on useampien, kokemuksia koskevien yhdistymisvai- 
heitten alaisena, jolloin eriävät ajatukset sulaavat toi¬ 
siinsa, häviää vuorostaan, antaen saamansa tulokset syy- 
ruumiille. Kun jälleensyntymisen aika lähestyy, rakentaa 
syyruumis eli jälleen syntyvä minä uuden äly- ja ast- 
raaliruumiin, kun »karman herrat" hankkivat kehitettä¬ 
välle karmalle soveltuvan valimen, ja tämän jälkeen ra¬ 
kennetaan eetterinen kaksoispuoli. Koska aivot samoin 
kuin muukin kiinteä ruumis rakennetaan tähän eetteriseen 
kaksoispuoleen, ovat nämä aivot yhdenmukaisuudeltaan 
silloin lihaantuvan ihmisolennon sielullisten tapojen ja 
ominaisuuksien vaikka epätäydellinenkin fyysillinen il¬ 
maisu, niitten kykyjen harjotuksen sopiva fyysillinen 
käyttöväline, kykyjen, jotka hänen kokemuksensa nyt 
tekee hänelle mahdolliseksi ilmaista fyysillisellä tasolla. 

Ottakaamme esimerkiksi jonkun ajatuslaadun pa¬ 
heellinen ja hyveellinen harjotustapaus, sanoaksemme aja¬ 
tusta luonteeltaan itsekkääksi ja epäitsekkääksi. Henkilö 
synnyttää lakkaamatta itsekkäisyyden ajatusmuotoja, haluaa 
itselleen, toivoo itselleen, suunnittelee itseään varten. 
Keräytyen hänen ympärilleen vaikuttavat nämä muodot 
yhä uudestaan takaisin häneen, ja hän on muuttumassa 
häikäilemättömäksi itsensä palveluksessa, ollen välittä¬ 
mättä muitten oikeutetuista vaatimuksista ja pyrkien ai¬ 
noastaan omien tarkotustensa perille. Hän kuolee, ja hä¬ 
nen luonteellisuutensa on kovettunut itsekääksi laadul¬ 
taan. Tämä säilyy ja saa aikanaan eetterisen muodon 
seuraavan kiinteän ruumiin valimeksi. Vedettynä saman - 

3 



laatuista perhettä, s. o. vanhempia kohden, jotka fyysil- 
lisesti kykenevät tuottamaan samanluontoisia aineksia, 
rakennetaan kiinteä ruumis tähän valimeen, ja aivot saa¬ 
vat sen luonteen, mikä fyysillisesti soveltuu ilmaisemaan 
itsehyvityksen eläimellisiä taipumuksia. Aivoissa on vas¬ 
taava, yhteishyveitten ilmaisuun tarvittavan perusteen 
puute. Äärimmäisessä tapauksessa, jolloin itsekkäisyys 
koko yhden ruumiselämän aikana on pysyvää ja häikäi¬ 
lemätöntä laadultaan, huomaamme syyn, joka aiheuttaa 
laadultaan „rikokselliset aivot" seuraavaa ruumiselämää 
varten, ja lapsi tulee maailmaan varustettuna tällä surkean- 
laatuisella soittokoneella, josta kuolematon ajattelija tus¬ 
kin voi saada kuuluville ainoatakaan puhdasta ja vienoa 
säveltä, vaikka hän kykynsä mukaan yrittää. Koko tä¬ 
män henkilön elinaikana pysyy hänessä lihaantuneen 
maanasin säde himmeänä ja taittuneena, vaivalla koettaen 
tunkeutua himon pilvien läpi. Kaikista vastustavista asian¬ 
haaroista huolimatta tuo loistavasti säteilevä ominaisuus 
toisinaan valaisee ja muuttaa johonkin määrään fyysilli- 
sen käyttövälineensä. Tuskaa tuntien ja ponnistuksista 
kärsien alempi luonto silloin tällöin masentuu, ja vaival¬ 
loisesti astutaan yksi tai kaksi edistysaskelta, miten hi¬ 
taasti astuminen tapahtuukin. Mutta koko elinaikana hal¬ 
litsee menneisyys nykyisyyttä, ja värisevien huulten täy¬ 
tyy tyhjentää viimeiseen tippaan se malja, joka unholaan 
joutuneina päivinä on täytetty. 

Toisessa edellytetyssä tapauksessa synnyttää hen¬ 
kilö lakkaamatta epäitsekkäisyyden ajatusmuotoja, muit¬ 
ten auttamista tarkottavia haluja, rakkautta uhkuvia suun¬ 
nitelmia muitten menestykseksi ja vakavia, muitten hy¬ 
vään tähtääviä toivomuksia. Nämä ajatusmuodot keräy¬ 
tyvät hänen ympärilleen ja vaikuttavat takaisin häneen, 
ja hän on tulemassa tottumuksenomaisesti epäitsekkääksi, 
asettaen tapaansa seuraten muitten menestyksen omansa 
edelle. Kun hän sitten kuolee, on hänen luonteenomi¬ 
naisuutensa tullut sisäisesti epäitsekkääksi. Kun hän 
tulee takaisin maan elämään, niin hänen mallimuotonsa, 

mikä edustaa hänen edellisiä luonteenominaisuuksiaan, 
vetäytyy perheeseen, joka on sovelijas hankkimaan puh¬ 
taita aineksia, mitkä ovat tottuneet vastaamaan korkeam¬ 
man ihmisen vaatimuksiin. Kun nämä rakennetaan eet- 
teriseen valimeen, saattavat ne aivot fyysillisesti sopi¬ 
viksi ilmaisemaan uhrautumispyrintöjä, ja aivoilta puuttuu 
vastaava fyysillinen eläimellisten viettien ilmaisemis- 
peruste. Äärimmäisessä, yhtenä elämänikänä vallalla ole¬ 
vassa uhrautumistapauksessa huomaamme syyn, josta ai¬ 
heutuu hyväntahtoisen ja ihmisrakkaan aivolaadun raken¬ 
taminen seuraavaa elämänikää vasten, ja lapsi tulee maail¬ 
maan varustettuna tällä verrattoman etevällä soittokoneella, 
joka väreilee kuolemattoman ajattelijan vähimmästäkin 
kosketuksesta, lähettäen ilmoille rakkauden ja palvelevai- 
suuden jumalallisia säveliä, kunnes maailma ihmettelee 
semmoisen ihmiselämän ihanuutta ja tuloksia, jotka näyt¬ 
tävät aiheutuvan pelkästä luonteesta pikemmin kuin ole¬ 
van tahallisen ponnistuksen luoma hedelmä. Mutta nämä 
ylevät luonteet, joista vuotaa runsaasti siunausta, ovat 
pitkällisten, urheasti uskallettujen menneisyyden taistelu¬ 
jen ulkonaisia vertauskuvia, menneisyyden, joka on ny¬ 
kyisyydelle tuntematon, mutta jonka sisäinen voittaja tun¬ 
tee, ja jonka tämän opettama persoonallisuus kerran tu¬ 
lee tuntemaan. 

Täten tapahtuu ihmisen kehitys askel askelelta. 
Persoonallisuus toisensa jälkeen muovaa hänen luonteen¬ 
ominaisuutensa. Voitot ja tappiot punnitaan ankarasti 
astraalisessa ja älymuodossa, ja nämä hallitsevat seuraavia 
ilmennysmuotoja. Täten on jokainen hyve jonkun edistys¬ 
askelen, alemmasta luonnosta saatujen voittojen ulkopuoli¬ 
nen tunnustin eli vertauskuva, ja se »synnynnäinen 1 *, 
sielullinen tai siveellinen luonteenominaisuus, joka lap¬ 
sella on syntyessään, on menneitten taistelujen, menneit¬ 
ten voittojen tai tappioitten epäämätön todistus. Vasten¬ 
mielinen oppi kyllä siveellisestä tai henkisesti veltoille 
ja pelkurimaisille, mutta mieluisa ja rohkaiseva opetus 
niille, jotka eivät tahdo jostakin rakkaudentyöstä päästä 

nauttimaan ihmisellistä tai jumalallista eläkettä, vaan tyy¬ 
tyvät kärsivällisesti ja ahkerasti työskennellen ansaitse¬ 
maan sen, mitä tahtovat oikeudella omistaa. 

Erittäin ylevästi on Edward Carpenter esittänyt tä¬ 
män totuuden Towards Democracy- teoksessa, kirjotuk- 
sessa nimeltä „Ajan ja saatavan salaisuus", jossa hän sanoo: 

Luomisen taide on samoin kuin jokainen muukin taide 
opittava. 

Hitaasti, hitaasti, monien vuosien kestäessä sinä rakennat 
minun ruumiini. 

Ja sen voiman, mikä sinulla nyt on (semmoisena kuin se 
on) tätä nykyistä ruumista rakentaessasi, olet sinä hankkinut men¬ 
neisyydessä muissa ruumiissa. 

Niinpä sinä tulevaisuudessa käytät taas sitä voimaa, jonka 
nyt hankit. 

Mutta ruumiin rakentamisvoima sisältää kaikki voimat. 


Katso, miten etsit tätä itsellesi ja tuota itsellesi. 

En sano: älä etsi, mutta katso, miten etsit. 

Sillä sotamies, joka menee taisteluun, ei koeta, minkä 
uuden varustuksen hän voisi kantaa selässään, vaan pikemmin, 
mitä hän voisi jättää pois, tietäen hyvin, että jokainen lisäesine, 
jota ei hän voi vapaasti käyttää ja pidellä, on hänelle esteenä. 

Samaten, jos sinä etsit mainetta, mukavuutta, huvia tai 
mitä tahansa itsellesi, niin etsimäsi asian kuva takertuu sinuun 
— ja sinä tahdot kantaa sitä mukanasi. 

Ja ne kuvat ja voimat, mitkä täten olet herättänyt, ke¬ 
räytyvät ympärillesi ja muodostavat sinulle uuden ruumiin — 
joka vaatii elättämistä ja hyvitystä. 

Ja jos et voi karkottaa tätä kuvaa nyt, niin et voi sitten 
karkottaa tuota ruumistakaan, vaan tahdot kantaa sitä mukanasi. 

Varo siis, ettei siitä tule sinulle hautaa ja vankilaa — sii¬ 
vekkään asunnon ja ilopalatsin sijaan. 


Ja etkö näe, ettet sinä ilman kuolemaa voisi koskaan voit¬ 
taa kuolemaa? 

Sillä koska sinä olemalla aistillisten asiain orja olet pu¬ 
keutunut ruumiiseen, jonka mestari et ole, olisit tuomittu elä¬ 
vään hautaan, jos ei tuo ruumis häviäisi. Mutta nyt voit tus¬ 
kalla ja kärsimyksellä päästä tästä haudasta, ja hankkimallasi 
kokemuksella rakennat itsellesi uuden paremman ruumiin. 

Ja niin edelleen moniaita kertoja, kunnes levität siipesi ja si¬ 
nulla on kaikki perkeleelliset ja enkelivoimat keskitettyinä lihassasi. 

Ja ne ruumiit, mitkä minä otin kantaakseni, väistyivät hä¬ 
nen edestään ja olivat tulivöitten kaltaisina minun ylläni, mutta 
minä heitin ne syrjään. 

Ja ne tuskat, joita minä kärsin yhdessä ruumiissa, olivat 
voimia, joita hallitsin seuraavassa. 

Suuria totuuksia, suuresti puhuttuja. Ja kerran ih¬ 
miset uskovat ne lännessä, kuten he uskovat ja ovat 
aina uskoneet ne idässä. 

Tuhansien sukupolvien aikana kuolematon ajattelija 
täten puuhaa lähetystyössään johtamassa eläinihmistä ylös¬ 
päin, kunnes se on sovelijas tulemaan yhdeksi jumalal¬ 
lisen kanssa. Yhdestä elämäniästä hyötyy hänen työnsä 
ehkä paljaan murto-osan. Kumminkin on lopullinen muo¬ 
dostelma laadultaan hieman vähemmän eläimellinen kuin 
ihminen, jonka elämäntyö on siinä ruumiinnettuna, oli, 
kun hän tuli maan elämään. Tuohon vähän parannet¬ 
tuun malliin muovataan seuraava ihminen, ja hänestä 
saadaan kuollessa muodostelma, joka on taas hieman vä¬ 
hemmän eläimellinen, seuraavan fyysillisen ruumiin tar¬ 
peeksi, ja niin edelleen, yhä uudestaan sukupolvi ja 
vuosituhat toisensa jälkeen. Monta taantumusta alitui¬ 
sesti korjataan, monta tappiota urheasti hyvitetään, moni 
haava paranee hitaasti. Kumminkin mennään kokonai¬ 
suudessa ylöspäin, kuitenkin kokonaisuudessa eteenpäin. 
Semmoinen on ihmisen kehityksen historia, semmoinen 
minän hitaasti täytettävä tehtävä, hänen noustessaan ju¬ 
malalliseen täysi-ikäisyyteen. Eräällä asteella tässä ke¬ 
hityksessä alkavat persoonallisuudet tulla läpikuultaviksi, 
vastata ajattelijasta lähteviin värelyihin ja himmeästi tuntea 
olevansa jotakin parempaa kuin toisistaan erillään olevia 
elinkausia, olevansa kiinnitettyjä johonkin pysyväiseen 
ja kuolemattomaan. He eivät voine tarkalleen tuntea 
päämääräänsä, mutta he alkavat väreillä valon kosketuk¬ 
sesta, kuten kukan nuput keväällä väreilevät tupessaan, 
valmistautuen puhkeamaan ja avautumaan auringonpais¬ 
teessa. Tämä sisäisen ikuisuuden ja päämäärään näh¬ 
den ihmettelemisen tunne esiintyy voimakkaasti eräässä 
Walt Whitmanin runoelmassa: 

Katsoen länteen Kalifornian rannoilta, 

Etsien väsymättä mitä ei ole löydetty vielä, 

Silmäilen minä, iäkäs lapsi kauas aaltojen poikki 
Kohden äitini kotia, siirtolaismaahan, 

Katselen rannoilta läntisen meren kiertokulkua, melkein 

jo päättyävää, 

Sillä länteenpäin Hindustanista vaeltanut olen, Kashmirin 

laaksoista, 

Aasiasta, pohjasta, Jumalasta, viisaasta, sankarista, 
Etelästä, kukkaisilta niemiltä ja maustesaarilta, 

Pitkältä vaeltanut siitemmin olen, ympäri maan minä va¬ 
eltanut olen. 

Nyt minä katson kotia jälleen, iloa, riemua täynnä. 

Mutta missä se on, jota aikoja sitten etsimään lähdin? 

Ja miksi se vieläkin löytämätt’ on? 




JÄLLEENSYNTYMISEN TARKOTUS. 

Olemme jo ylimalkaisesti nähneet, että jälleensyn¬ 
tymisen tarkotus on kasvattaa eläinihmistä, kunnes siitä 
tulee täydellinen jumalallinen työkalu, ja että toimijana 
tässä kasvatuksessa on jälleen syntyvä minä. Seurat¬ 
kaamme lyhyesti sitä tietä, joka johtaa tähän päämäärään. 

Kun maanasaputrat tulevat alas elähyttämään eläin¬ 
ihmistä, on heidän asuntonsa ainetta, joka ei vielä ole 
saavuttanut täyttä tiiviysastettaan. Ajattelija, työsken¬ 
nellen tämän avulla, tuottaa ensiksi niitä ominaisuuksia, 
joita järkitajunnallisten vastakohtana kutsutaan sielulli¬ 
siksi. Henkiset ominaisuudet ensiksi koskettaessaan 
astraaliainetta muuttuvat sielullisiksi ja ainoastaan asteet- 
tain tulevat järkitajunnallisiksi, s. o. ajatusopillisiksi, jär- 
keileviksi, harkitseviksi, kun ne jatkuvasti koskettavat 
kiinteälaatuisempaa ainetta. Alussa sisustaan näkevänä 
ja selvänäköisenä, ilmottautuu ajattelija vertaisilleen aja¬ 
tuksen siirtämällä. Kun sen on työskenneltävä kiinteäm- 
missä raaka-aineissa ja pantava niitten raskaanlaiset osat 
väreilemään, muuttuu sisustaan näkeminen järkeilemi- 
seksi ja ajatuksen sitrto kieleksi. Asian kulku selviää 
parhaiten, kun ottaa huomioon, että väreilyjä syntyy 
yhä kiinteämmässä aineessa. Väreilyt muuttuvat vähem¬ 
män kiinteässä aineessa sielullisiksi, enemmän kiinteässä 
järkitajunnallisiksi ominaisuuksiksi. Sielulliset ominai¬ 
suudet ovat nopeampia, ja niihin sisältyvät selvänäköi- 
syys, selväkuuloisuus, alemmanlaatuiset sisustaan näke¬ 
misen muodot, kyky lähettää ja ottaa vastaan ajatus- 
vaikutelmia ilman puhetta. Järkitajunnalliset ominaisuu- 

det ovat hitaampia, ja niihin kuuluvat kaikki aivo-järjen 
toimintakulut, joitten tunnustimena on harkitseva järkei- 
leminen, ajatusopillisen ketjun takominen rengas ren¬ 
kaalta sekä tämän järjentyön välttämättömänä ehtona 
puhekielen kehittäminen. Kun kehitystoimi on päätty¬ 
nyt ja aivot ovat saavuttaneet korkeimman älyämis- 
asteensa, vastaten nopeasti niitä koskettaviin astraalisiin 
sysäyksiin, ja heti kääntäen ne niitten järkitajunnallisiksi 
vastaavaisuuksiksi, silloin on tullut aika astua seuraava 
suuri askel eteenpäin, ja se on aivojen kehitys vastaa¬ 
maan suorastaan hienompiin väreilyihin ja ottamaan ne 
aivoitsetietoisuuteen ilman hidastuttavaa kääntämistyötä. 
Silloin sielullisten kykyjen hajotuksesta tulee osa ke¬ 
hittyvän ihmisen itsetietoista varustusta, ja niitä kykyjä 
hajotetaan säännöllisesti vaivatta tai ponnistuksetta. Tä¬ 
ten aivojärki ja sielu yhtyvät, kaikki sielulliset voimat 
saadaan ja niitten lisäksi järkitajunnallinen kokemus. 
Aikamääräinen himmennys, joka johtuu kiinteimmän 
aineen lisääntymisestä kehittyvän ihmisen ympärillä,’ vä¬ 
henee asteettain, kun aine tulee johtavaksi ja läpinäky¬ 
väksi. Täten karkea aine „pelastetaan", s. (* kehitetään 
hengen ilmennyksen täydelliseksi käyttövälineeksi. »Si¬ 
vistys on aina kehittänyt fyysillistä ja järkitajun nallista 
sielullisen ja henkisen kustannuksella" j mutta ilman 
tätä kehitystä eläinihminen ei tulisi jumalalliseksi, »täy¬ 
delliseksi seitsenolennoksi", joksi jälleensyntymisen tar- 
kotus on hänet kehittää. 

Omassa aarialaisessa rodussamme olemme ylöspäi- 
sessä kaaressa. Puhdas ja yksinkertainen järkitajuisuus 
on saavuttamaisillaan korkeimmat mahdollisuutensa, ja 
kaikilla tahoilla esiintyy sielullisten toimintojen oireita, 
toimintojen, jotka, kun niitä kehitetään järjen yli eikä 
sen takana, ovat henkisen ihmisen alkavan voiton merk¬ 
kejä. Muutamissa meidän rodun ihmisissä on tämä 
voitto tullut täydelliseksi. Nämä ovat niitä, joita kutsu- 


1 The Secret Doctrine, 11, 332, uusi painos. 

taan arhateiksi, mahaatmoiksi ja mestareiksi. Heillä on 
ruumis pelkkä henkisen ihmisen käyttöväline, ihmisen, 
joka ei enää ole ruumiin, missä hän asuu, karsinoima 
ja rajottama, vaan jolla ruumis on sopivana työkaluna 
hänen työskennellessään fyysillisellä tasolla, kuulijaisena 
vastaten omistajansa jokaiseen sysäykseen ja antaen hä¬ 
nen hallittavakseen karkea-aineisessa maailmassa käytet¬ 
täviä voimia ja kykyjä, maailmassa, johon ei henkinen 
olento muuten voi päästä käsiksi. Henki voi toimia 
henkisellä tasolla, mutta se on tajuton kaikilla muilla 
tasoilla, ollen hienolta olemukseltaan kykenemätön toi¬ 
mimaan karkea-aineisemmilia tasoilla. Henkinen äly voi 
toimia henkisellä ja älytasolla, mutta on vielä liian hieno 
voidakseen työskennellä karkeammilla tasoilla. Kun Se 
jälleensyntymisessä voittaa aineen aineen avulla, voi se 
ainoastaan siten tulla kaikilla tasoilla toimivaksi, täydel¬ 
liseksi seitsenolennoksi". Tämä on arhattiuden merkitys. 
Arhatti on henkinen älyisyys, joka on voittanut, masen¬ 
tanut ja kesyttänyt aineen, kunnes hänen ruumiinsa on 
vaan hänen itsensä aineellistutettu ilmaus, ja hän on 
valmis astujaan askelen, joka tekee hänestä „mestarin“ 
eli voitokkaan khristoksen, 

Luonnollisesti ovat semmoisessa seitsenolennossa 
koottuina kaikki maailmankaikkeudan voimat, henkiset, 
sielulliset ja aineelliset. Ihmisen elävä ruumis sisältää 
pienoiskoossa ne voimat,, jotka tavataan fyysillisessä 
maailmankaikkeudessa, joten, kun sielullisten ja henkis¬ 
ten luontojen antama sysäys tuntuu, sielullisten ja hen¬ 
kisten maailmankaikkeuksien voimat saatetaan vaikutta¬ 
maan fyysilliseen. Tästä johtuvat ne näennäiset »ih¬ 
meet", vaikutusten aiheuttaminen, joitten syyt ovat sa¬ 
lassa, mutta jotka eivät siltä ole olemattomia. Samaten 
kuin galvanisen virran sulkeminen voi aiheuttaa räjäh¬ 
dyksen monen peninkulman päässä sulkemiskohdasta, 
samoin voi harjaantuneen tahdon toiminta esiintyä aineel¬ 
lisina ilmiöinä sen omaa paljoa alemmalla tasolla. Ihmi¬ 
sen tietämättömyys tekee »yliluonnollisen"; tieto palaut- 

taa kaikki luonnolliseksi, sillä luonto on ainoastaan yksi 
kaiken ilmauspuoli, se ilmauspuoli, joka nykyään on 
ilmennystilassa. 

Tässä voi nousta kysymys: Kun tämän tarkotuk- 
sen perille on päästy, niin mitä siten on voitettu? Tässä 
kohdassa avautuu useampia teitä voittavalle henkiselle 
ihmiselle. Hän on päässyt tässä maailmassa mahdolli¬ 
sen kehitysmäärän huipulle. Vielä suurempaa kehitystä 
saavuttaakseen täytyy hänen mennä olemisen muille 
aloille. Hänen edessään on nirvaana, henkisen tiedon 
täydellisyys, se autuuttava näkeminen, josta kristityt ovat 
kuiskanneet, se rauha, joka „käy kaiken ymmärryksen 
yli“. Yksi tie, kieltäytymyksen tie, vapaaehtoinen suos¬ 
tuminen maalliseen elämään ihmiskunnan hyväksi, on se 
tie, josta Kwanjin sanoi, kun päättäväisenä astui sille: 

En koskaan etsi yksityistä, yksilöllistä pelastusta enkä 
huoli siitä. En koskaan tahdo yksin mennä lopulliseen rauhaan, 
vaan aina ja kaikkialla tahdon elää ja puuhata koko maailman 
yleiseksi pelastukseksi. 1 

Tämän valinnan luonne ja tarkotus on mainittu 
Kultaisten ohjeitten kirjassa, josta H. P. Blavatsky on 
kääntänyt palasia niin yleväksi englanniksi. Vallottaja 
seisoo voitollisena. „ Hänen sielunsa leviää tyynen ja 
äärettömän valtameren tapaisena rannattomaan avaruuteen. 
Hän pitää elämää ja kuolemaa väkevässä kädessään." 
Sitten tulee kysymys: 

Nyt hän varmaan saa suuren palkkansa! Eikö hän käytä 
niitä lahjoja, joita se tuottaa, omaksi levokseen ja riemukseen, 
hyvin ansaituksi onnekseen ja kunniakseen — hän, tuon suuren 
petoksen kukistaja? 

Mutta vastaus kuuluu sointuvan selvästi: 

Ei suinkaan, oi sinä luonnon salatun viisauden etsijä! 
Jos joku tahtoo seurata pyhän Tathaagatan askelia, niin nuo 
lahjat ja voimat eivät ole häntä itseään varten . . . Tiedä, että 


1 Mainittu Moncure D. Conwayn Sacred Anthologyssa, 
siv. 233. 

se yli-inhimillisen tiedon virta ja se deeva-viisaus, jonka sinä 
olet voittanut, täytyy sinusta, Alaajan kanavasta johtaa toiseen 
virranuomaan. Tiedä, oi Narjol, sinä salaisen tien kulkija, että 
sen puhtaat, raittiit vedet täytyy käyttää valtameren katkerien 
aaltojen makeistuttamiseksi — tuon mahtavan surunmeren, joka 
on muodostunut ihmisten kyynelistä. Itsesi tuomitsemana elä¬ 
mään tulevat kalpat (ajanjaksot) ihmisten kiittämättä ja huomaa¬ 
matta, kivenä lukemattomiin muihin kiviin liitettynä, kiviin, 
jotka muodostavat „suoj el usm nurin', semmoinen on tulevaisuu¬ 
tesi, jos menet seitsemännestä portista sisälle. Monen laupeu¬ 
den mestarin käden rakentamana, heidän tuskiensa pystyttämänä, 
heidän verellänsä kokoon liitettynä varjelee se ihmiskuntaa, 
siitä asti, jolloin ihminen on ihmisenä, suojellen sitä enemmältä 
ja vielä suuremmalta surkeudelta ja surulta ... Laupeus puhuu 
ja sanoo: „Voiko löytyä onneltisuutta, kun kaiken, mikä elää, 
täytyy kärsiä? Tahtoisitko pelastua ja • kuulla koko maailman 
huutavan?' Nyt olet kuullut, mitä sanottiin. Sinä pääset seit¬ 
semännelle astuimelle ja saat kulkea lopullisen tiedon portista 
sisälle, mutta ainoastaan antautuaksesi kärsimykselle. Jos tah¬ 
dot olla Tathaagata, niin seuraa edeltäjäsi jälkiä, pysy epäit¬ 
sekkäänä loputtomaan loppuun. Sinä olet valistunut — va¬ 
litse tiesi. 1 

Se valinta, mikä omaksuu jälleensyntymisen, kun¬ 
nes ihmissuku on saavuttanut täydellisyytensä, on mes¬ 
tarin, täydellisen ihmisen ruunu. Viisautensa, voimansa, 
kaikkensa heittää hän ihmiskunnan jalkoihin, palvellak¬ 
seen sitä, auttaakseen sitä sillä tiellä, jota hän itse on 
tallannut. Tämä siis on se päämäärä, joka jälleensyn¬ 
tymisen toisella puolella on niitä varten, joitten voimak¬ 
kaat sielut voivat tehdä suuren kieltäytymyksen. Heistä 
tulee maailman vapahtajia, - sukunsa kukka ja kunnia. 
Jälleensyntyminen rakentaa täydellisen seitsenolennon, 
ja hänen yksilöllinen voittonsa edistää koko ihmiskun¬ 
nan lunastusta. 


1 Voice of the Silence, ss. 65—68, 71. 



JÄLLEENSYNTYMISEN SYYT. 


Jälleensyntymisen samoin kuin kaiken ilmennyk¬ 
sen perussyy on toimivan elämän halu, tuntemusperäisen 
olemisen jano. Joku syvällä piilevä luonnon olemus, 
jonka toiminta on selvä, mutta jonka alkuperä ja syy on 
käsittämätön, ilmenee „aikakaudellisuuden lakina". »Sem¬ 
moinen vaihtelu kuin päivän ja yön, elämän ja kuole¬ 
man, nukkumisen ja valvomisen on niin yleinen tosi¬ 
asia, niin täydellisesti kauttaaltainen ja poikkeukseton, 
että on helppo käsittää meidän siinä näkevän maailman¬ 
kaikkeuden yhden ehdottoman perustuslain." 1 Kaikkialla 
vallitseva pako- ja nousuvesi, se poljento, mikä on kai- 
keusmaailman sydämen laajennusta ja supistusta, ilmenee 
joka suunnalla. Mutta sen syytä emme tiedä. Emme 
voi sanoa, miksi asiat niin ovat; me voimme vaan nähdä, 
että ne niin ovat. Ja sisäisessä viisausopissa tunnetaan 
tämä sama laki ulottuvan maailmankaikkeuksien esiinty¬ 
miseen ja katoamiseen, Brahmaan yöhön ja päivään, suu¬ 
ren hengenvedon ulos- ja sisäänpäin käymiseen. 

Tästä syystä ovat hindulaiset esittäneet »himon ju¬ 
malan" ilmennyksen aiheuttajaksi. »Kaarna taas on Rig 
Vedassa (X, 129) luomiseen johtavan ja pakottavan tun¬ 
teen henkilöitymä. Hän oli ensimäinen liikunto, joka 
innosti Yhden luomaan, kun tämä ensin oli ilmennyt 
puhtaasti tajuiskäsityksellisestä pääperusteesta. ,Halu syn¬ 
tyi ensin Siinä, joka oli älyn alkuaihe, ja jonka viisaat 
järjellään tutkien ovat huomanneet siksi siteeksi, mikä 
yhdistää olemisen ei-olemiseen.’ “ 2 Kaarna on olemuk- 


1 The Secret Doctrine, I, 45, uusi päin. 

2 Sam., II, 185, uusi päin. 



— 45 — 


seitaan toimivan tuntemusperäisen olemisen, vilkkaan 
tuntemuksen ja vallattomaan meluun puhkeavan himok¬ 
kaan elämän halu. Kun henkinen älyisyys koskettaa tätä 
tuntemusjanoa, on sen ensimäinen tehtävä lisätä sen voi¬ 
maa. Stanza sanoo: »Omasta olemuksestaan ne täytti¬ 
vät kaarnan (lisäsivät sen voimaa). 01 Täten tulee kaa¬ 
rnasta yksilölle samoin kuin kaikkeusmaailmalle jälleen¬ 
syntymisen alkusyy, ja kun himo muuttuu erilaisiksi hi¬ 
moiksi, kahlehtivat nämä himot ajattelijan maahan ja saat¬ 
tavat sen kerran toisensa perästä takaisin jälleensyntymi¬ 
seen. Hindulaisten ja buddhalaisten uskonnolliset kirjo- 
telmat ovat täynnä tämän totuuden toistelua. Niinpä 
luemme Bhagavad Giitasta: 

Se, jonka buddhi on kaikkialla koskettamaton, itse ma¬ 
sennettu, kuollut himoille, se menee kieltäytymyksen avulla kor¬ 
keimpaan karmasta vapautuksen täydellisyyteen. 1 2 

Samaan tapaan sanotaan Udaanavargassa, joka on 
pohjois-buddhalainen käännös Dhammapadasta, käännetty 
tiibetistä: 

Sen, jota himon kahleet pidättävät, on vaikea vapautua 
niistä, sanoo Siunattu. Kestävät, jotka eivät välitä himojen tuot¬ 
tamasta onnesta, heittävät ne pois ja lähtevät pian (Hirvaanaan). 3 

Yhä uudestaan etsien sitä (olemista) tulevat he yhä toistami¬ 
seen äidinkohtuun; olennot tulevat ja menevät; olemistilaa seu¬ 
raa toinen. On vaikeaa luopua (olemisesta) tässä maailmassa; 
joka on luopunut halusta, joka on kitkenyt juuren (olemisen), 
ei enää joudu sielunvaelluksen alaiseksi, sillä hän on tehnyt lo¬ 
pun halusta. 4 

Eteläisen buddhalaisen kirkkokunnan uskonnolli¬ 
sissa kirjoissa pannaan alinomaa paino samalle aatteelle. 
Oppilasta kielletään olemasta varma ennen kun hän on 
»saavuttanut himojen hävityksen". Selvitettyään tavan, 
jolla himot ja halut sitovat ihmisiä maalliseen elämään, 
jatkaa Dhammapada: 


1 Sam., 170. 

2 Discourse XVIII, 49. 

3 Käänt. W. W. Rockhill, s. 10. 

4 Sam., s. 15. 

Se, joka on saavuttanut täydellisyyden, joka ei vapise, 
joka on janotan ja synnitön, se on taittanut kaikki elämän orjan¬ 
tappurat; tämä ruumis on hänen viimeisensä. Se, joka on jano¬ 
tan ja lemmetön, joka ymmärtää sanat ja niitten selityksen, joka 
tietää kirjainten järjestyksen (niitten, jotka ovat edellä, ja niit¬ 
ten, jotka ovat jälessä), hän on saanut viimeisen ruumiinsa, häntä 
kutsutaan suureksi viisaaksi, suureksi ihmiseksi. „Minä olen voit¬ 
tanut kaikki, minä tiedän kaikki, kaikissa elämän tiloissa olen 
minä tahraton; minä olen jättänyt kaikki, ja janon hävittämisen 
avulla olen minä vapaa." 1 

Ja sitten tulee voitollinen riemulaulu siitä, miten 
Gautama saavuttaa buddha-tilan: 

Etsien tämän majan tekijää, täytyy minun kulkea monen 
syntymän kautta, niin kauan kun en löydä (häntä); ja tuskalli¬ 
nen on syntyminen yhä uudestaan. Mutta nyt on sinut, majan 
tekijä, nähty: sinä et enää rakenna tätä majaa. Kaikki sinun 
hirtesi on katkottu, sinun katto-ortesi murskattu; sielu, lähestyen 
ikuista, on saavuttanut kaikkien himojen hävityksen. 2 

Kun opiskelija ymmärtää himon luonteen, niin hän 
käsittää, miksi sen hävitys on välttämättömän tarpeelli¬ 
nen henkisen ihmisen täydellisentämiseksi. Himon täyt¬ 
tyy olla, kunnes kokemuksen sato on korjattu, sillä ai¬ 
noastaan tätä korjattua kokemuksen satoa ravinnokseen 
käyttämällä voi ihminen kasvaa ja vaurastua. Kun siis 
kokemus vielä on puutteellinen, pysyy sen jano sam¬ 
muttamatta, ja minä palaa yhä uudelleen maahan. Mutta 
toistensa jälkeen täytyy sen kahleiden pudota pois, kun 
minä saavuttaa majansa täydellisyyden, sillä himo on 
persoonallinen ja sentähden itsekäs, ja kun himo ohjaa 
tekoa, tahraantuu teon puhtaus. Arhattiuden ehto on 
keskeytymätön toiminta ilman mitään persoonallista kor¬ 
vausta. Arhatin täytyy „antaa valoa kaikille, mutta olla 
keneltäkään ottamatta". 3 Tästä syystä täytyy ylöspäin 
kavuttaessa himon toisensa jälkeen hölletä, persoonalli¬ 
sen nautinnon himon, persoonallisen huvin, persoonalli- 


1 Luku XXIV, 351—353. 

2 Luku XI, 153, 154. 

3 Voice of the Silence, s. 67. 

sen voiton, persoonallisten lemmenmieltymysten, persoo¬ 
nallisten etujen ja — viimeisen ja hienoimman kaikista 
— persoonallisen täydellisyyden halun, sillä persoonalli¬ 
sen itsen täytyy hävitä Yhteen Itseen, joka on kaiken 
itse, kaiken, mikä elää. 

Tässä on tarpeen kaksi varotusta väärin ymmärtä¬ 
mästä, Ensiksi: persoonallista rakkautta ei ole kuoletet¬ 
tava vaan sitä on laajennettava, kunnes se tulee kaikki- 
yhteiseksi; ei meidän tarvitse rakastaa kalleimpiamme 
vähemmin, mutta kaikkien on tultava meille rakkaiksi, 
joten jokaisen ihmislapsen suru koskee sydämiimme yhtä 
paljon kuin omankin lapsemme ja kannustaa meitä yh¬ 
täläiseen avuntoimintaan. Rakkaus on tasotettava ylös- 
eikä alaspäin. Sydän ei saa jäätyä vaan sen tulee lie¬ 
kehtiä kaikille. Onnistumattomuus tämän asian ymmär¬ 
tämisessä ja äärettömät toimintavaikeudet, vaikka se ym- 
märretäänkin, ovat johtaneet rakkauden tukahuttamiseen 
sen sijaan että sen olisi tullut kasvaa. Tulviva rakkaus 
eikä rakkaudettomuus pelastaa maailman. Mahaatma on 
laupeuden meri; hän ei ole jäävuori. 

On helppo käsittää, miksi tämän laajennuksen täy¬ 
tyy tapahtua ennen kun tullaan mestariksi, sillä mestari 
käyttää voimiaan kaikkien hyväksi eikä minkään erityi¬ 
sen perheen tai kansallisuuden hyväksi. Hän on ihmis¬ 
kunnan palvelija, ja tien, joka johtaa hänen apunsa saa¬ 
miseen, täytyy olla tarve eikä sukulaisuus. Yii-ihmisel- 
lisiin voimiin täytyy hänen yhdistää yli-ihmisellinen puo¬ 
lueettomuus, eikä persoonallisen mieltymyksen koskaan 
sallita painaa oikeuden vaakakupissa. Enemmän kuin 
muitten ihmisten täytyy hänen olla velvollisuuden orja, 
sillä minkälainen poikkeus tahansa sen tieltä tuottaisi tu¬ 
loksia, jotka ovat suhteessa hänen korkeaan kehityk¬ 
seensä. Hänestä on tuleva hyvän voima, ja hyvä on 
johdettava niihin kanaviin, joissa sitä enimmin tarvitaan 
eikä niihin, jotka persoonallinen mieltymys tai rotua kos¬ 
keva ennakkosuosio on luonut. Tästä seikasta johtuvat 
se pitkällinen itsekasvatus, persoonallinen kieltäytymys- 

elämä ja muista erottautuminen, jotka ovat kheela- 
tilan ehdot. 

Toiseksi: toiminta ei saa lakata sentähden, ettei 
oppilas enää etsi toiminnan hedelmiä palkkionaan. „Lau- 
peudentyön tekemättä jättäminen on kuolettavan synnin 
tekeminen. 1 „ Pidättäydy tkö toiminnasta? Siten ei sie¬ 
lusi pääse vapauteensa. Nirvaanan saavuttamiseksi täy¬ 
tyy päästä itsensä tuntemukseen, ja itsensä tuntemus on 
rakkautta uhkuvien töitten lapsi." 2 Mutta kun toimin¬ 
nan täytyy jatkua ihmisellisten voimien täysiponnistuk- 
silla, täytyy persoonallista tyydytystä tarjottavan, sen 
hedelmän nauttimishalun hävitä. Hyvä työ on tehtävä 
sen muille tuottaman avun ja hyödyn tähden, ei kiitok¬ 
sen saamiseksi muilta eikä omalta itseltä, ei edes sen 
puhtaamman halun tyydyttämiseksi, että itse edistyisi. 
Tässä taas kykenemättömyys sen erotuksen selville saa¬ 
miseksi, mikä on toiminnalla ja toiminnan hedelmien 
nauttimishalulla, on johtanut siihen seisahdustilaan ja kär- 
simysperäiseen elämään, joka on ominaista itämaisille kan¬ 
soille aina siitä asti, jolloin henkinen itsekkäisyys ja vä- 
littämättömyys on saattanut ne rappiotilaan. 

Samoin kuin tämä yleinen tuntemusperäisen ole¬ 
misen halu on jälleensyntymisen syynä yleensä, sama¬ 
ten on jokaisen yksilöllisen jälleensyntymisen määrää¬ 
vänä syynä uudestaan herännyt halu päästä maistamaan 
olemisesta fyysillisellä tasolla. Kun pitkä maallinen 
elämä on eletty ja kokemusvarasto koottu, on tämä fyy- 
sillisen olemisen ikävöiminen ajaksi tyydytetty, ja halu 
kääntyy lepoa kohden. Sitten tulee ruumiittoman ole¬ 
misen välitila, jonka kuluessa minä, ikäänkuin itseensä 
palaten lakkaa käyttämästä voimiaan ulkopuolisesti fyy¬ 
sillisellä tasolla ja kääntää kaikki tarmonsa sisäiseen toi¬ 
mintaan, tarkistellen kerättyjen kokemustensa varastoa, 
vastikään päättyneestä maallisesta elämästä koottua satoa, 


1 Voice oi the Silence, s. 31. 

2 Sam. 

erotellen ja luokitellen niitä, yhtäläistyttäen sen, minkä 
se voi yhtäläistyttää, ja hyläten sen, mikä on kulunutta 
ja käytettäväksi kelpaamatonta. Tämä on deevakhaani- 
sen 1 ajanjakson työtä, sen ajan, joka yhtäläistyttämis- 
työhön ja tasapainon voittamiseen nähden on välttämät¬ 
tömän tarpeellinen. Samoin kuin työntekijä voi mennä 
ulos ja koota työhönsä tarvittavat raaka-aineet sekä ne 
koottuaan palata kotiin, lajitella ja järjestää aineet ja sit¬ 
ten ryhtyä tehemään niistä jotakin taiteellista tai hyö¬ 
dyllistä esinettä, samaten täytyy ajattelijan, kerättyään 
raaka-ainevarastonsa elämän kokemuksista, punoa ne 
kutomukseensa, jota hän vuosituhansien kuluessa on 
valmistanut. Hän ei voi aina työskennellä maallisen 
elämän hyörinässä enempää kuin työntekijä voi aina 
kerätä raaka-ainevarastoa, koskaan valmistamatta siitä 
tavaraa, tai ihminen aina syödä koskaan sulattamatta 
ruokaansa ja yhtäläistyttämättä sitä rakentaakseen siitä 
ruumiinsa kudoksia. Tämä seikka ja se lepo, jota kaikki 
olemusmuodot tarvitsevat toiminta-aikakausien välillä, te¬ 
kee deevakhaanista ehdottoman välttämättömyyden ja 
nuhtelee sitä kärsimättömyyttä, jolla asiaa hnonosti ym¬ 
märtävät teosofit hyökkäävät semmoista „ajan hukkaa¬ 
misen" aatetta vastaan. Muistettakoon, että lepo itses¬ 
sään on asia, jota ilman emme voi tulla toimeen. „Vä- 
synyt ja kulunut Manu (ajatteleva minä)" tarvitsee sitä, 
ja ainoastaan nyt levännyt minä 2 on valmis jälleensyn¬ 
tymiseen. Ei meillä ole sitä tarmoa, joka on välttämä¬ 
tön lihan taakan jälleen hartioille ottamiseksi, ennen kun 
tämä virkistyksen aikakausi on antanut sielullisen ja 
henkisen elämän voimille kyvyn vielä kerran keräytyä 
henkiseen ihmiseen. Ainoastaan jälleensyntymisten kierto¬ 
kulun lopun lähetessä kykenee minä, vuosituhansia kes¬ 
täneiden kokemuksiensa vahvistamana, varustautumaan 


1 Deevahkaan on kahden ruumiillisen syntymän välinen 
onnellisuus- eli „taivas“-tila. Suom. muist. 

2 Key to Theosophy, ss. 139, 141. 


4 



— 50 


siihen kauheaan voimainponnistukseen, mitkä hänen vii¬ 
meiset, „deevakhaanista keskeytystä vailla" olevat, no¬ 
peasti toisiaan seuraavat elämät vaativat. Hän kiipee 
noita seitsentä viimeistä olemisen porrasastuinta niillä 
väsymättömillä jäntereiliä, mitkä ovat kovettuneet hänen 
jälkeensä jättämässä pitkällisessä ylöspäin nousemisessa. 

Yksi edistyksen laji — riippumatta siitä välttä¬ 
mättömän tarpeellisesti yhtäläistyttämistyöstä, josta juuri 
puhuttiin, ja joka on tuonnemman kehityksen ehto — 
voidaan saada deevakhaanissa. H. P. Blavatsky sanoo: 

Yhdessä merkityksessä voimme saada enemmän tietoa, 
s. o. me voimme edelleen kehittää jotakin kykyä, jota rakas¬ 
timme ja tavottelimme eläessämme, edellyttäen, että se koskee 
ajatusperäisiä ja aatteellisia asioita, semmoisia kuin soitantoa, 
maalaustaidetta, runoutta j. n. e., koska deevakhaan on paljasta 
ihanteellista ja omakohtaista maallisen elämän jatkamista. 1 

Tämä seikka voi selittää sen ihmeellisen, lapsissa 
toisinaan huomattavan, erittäinkin soitannon alalla esiin¬ 
tyvän neron, joka ulottuu kauemmaksi jokaista sen tai¬ 
teen alalla aarialaisessa rodussa saavutettua kohtaa. Mi¬ 
ten tahansa lieneekin, on hyvä muistaa, että tajullisen 
ajatuksen ja aatteellisten halujen päättelijäästi seuraami¬ 
nen antaa deevakhaaniselle olotilalle suunnan, joka te¬ 
kee siitä yhtä hyvin vaikuttavan kuin vaikutuksen alai- 
senkin toimintatilan. Vaikka deevakhaan varsinaisesti on 
vaikutusten maailma, lainaa se kumminkin tämän verran 
syitten maailmasta, vaikka on myös totta, että täällä on 
annettava se sysäys, joka panee pyörän vielä käänty¬ 
mään tuolla rauhallisella tiellä. Deevakhaanissa ei ole 
mitään syitten alkamista, ei mitääfi puuhaan ryhtymistä, 
vaan se sallii jatkaa pyrkimyksiä, jotka tähtäävät olemisen 
korkeimpia tasoja, mitkä voidaan saavuttaa maallisesta elä¬ 
mästä. Miksi tämä mahdollisuus on olemassa, on helppo 
käsittää, sillä ajatukselliset ja ihanteelliset korkeudet ovat 
maanasisen sädeloisteen valaisemia, ja tämä kirkastuu 


1 Key to Theosophy, s. 156- 

eikä himmene, kun Maanas-Taijasi (loistava ja säteilevä 
maanas) kahleistaan vapautuneena lentää omalle tasolleen. 

Tänä tärkeänä ajankohtana nousee kysymys: Kun 
lepoaika on päättynyt, ne voimat, jotka ajoivat minän 
pois maan elämästä, loppuun tyhjennetty, tuntemuspe- 
räisen fyysillisen olemisen halu herää, minä on valmiina 
astumaan „deevakhaanin kynnyksen" yli ja siirtymään 
jälleensyntymisen tasolle, niin mikä johtaa hänet siihen 
erityiseen rotuun, kansallisuuteen ja perheeseen, joitten 
välityksellä hän on saava uuden lihamajansa, ja mikä 
määrää sukupuolen, jota hän tulee käyttämään? Onko 
se sukulaisuus? Onko se vapaa valinta? Onko se 
välttämättömyys? Mitkään muut kysymykset eivät hel¬ 
pommin lähde tiedustelijan huulilta. 

Karman laki johtaa erehtymättä hänet siihen rotuun 
ja kansallisuuteen, jossa ovat ne yleiset ominaisuudet, 
mitkä tuottavat ruumiin ja hankkivat yhteiskunnallisen 
ympäristön, joka soveltuu ilmaisemaan minän edellisinä 
maallisen elämän aikoina luomaa yleistä luonteenominai¬ 
suutta ja hänen kylvämänsä sadon niittämistä. 

Karma odottaa skandha-joukkonsa kanssa deevakhaanin 
kynnäksellä, jolta minä taas nousee ottaakseen uuden likaantu¬ 
misen. Tässä silmänräpäyksessä värisee vastikään levänneen 
minän tuleva kohtalo oikean tuomion vaakakupissa, kun se taas 
joutuu karman toimivan lain valtaan. Tässä jälleensyntymässä, 
joka minää odottaa — jälleensyntymässä, jonka on valinnut ja 
valmistanut tämä salaperäinen, horjumaton mutta tuomioittensa 
tasapuolisuudessa ja viisaudessa erehtymätön laki — rangaistaan 
minän edellisessä elämässä tekemät synnit. Se vaan on erotus, 
ettei minää heitetä mihinkään mielikuvitukselliseen helvettiin, 
joka on varustettu teatterimaisilla liekeillä ja naurettavilla hän- 
näkkäillä ja sarvekkailla perkeleillä, vaan juuri tähän maahan, 
sille alueelle ja siihen paikkaan, jossa hän on syntinsä tehnyt, 
ja jossa hän saa sovittaa jokaisen pahan ajatuksen ja teon. 
Kuten hän on kylvänyt, siten hän tulee niittämään. Jälleensyn¬ 
tyminen kerää hänen ympärilleen kaikki ne muut minät, jotka 
joko suorasti tai epäsuorasti ovat kärsineet menneen persoonal¬ 
lisuuden käsissä tai vaikkapa vaan tämän itsetiedottomista toi¬ 
mintavälineistä. Nemesis heittää ne uuden ihmisen tielle, ihmi¬ 
sen, joka peittää vanhan, ikuisen minän . . . Uusi persoonallisuus 

ei ole parempi kuin uusi vaatekerta, jolla on erikoiset tunnus- 
merkkinsä, värinsä, muotonsa ja ominaisuutensa, mutta todelli¬ 
nen ihminen, joka niitä käyttää, on sama pahantekijä kuin en¬ 
nenkin. 1 

Täten minä, sanokaamme, jossakin jälleensyntymi¬ 
sessä taisteluhaluisen persoonallisuuden välityksellä syn¬ 
nyttäisi syitä, jotka saattavat minän syntymään uudes¬ 
taan semmoisessa rodussa ja kansassa, joka historiassaan 
kulkee sotakauden läpi. Jonkun sotaisanluontoisen, siirto- 
maitten perustamista harrastavan roomalaisen minä esim. 
vetäytyisi Englannin kansaan Elisabetin aikana, kansa ja 
ajankohta, jolloin fyysillinen perinnöllisyys hankkisi ruu¬ 
miin ja yhteiskunnalliset voimat ympäristön, joka sovel¬ 
tuisi ilmaisemaan sitä luonteenominaisuutta, mikä viisi¬ 
toista vuosisataa sitä ennen rakennettiin. 

Toinen säie jälleensyntymisen köydessä, säie, joka 
on lujimpia, on viimeksi päättyneen elämän vallitseva 
pyrkimys ja suunta. Vallitsevat pyrkimykset ja jon¬ 
kun ajatus- ja toimintasuunnan päättävästi seuraami¬ 
nen esiintyvät uudelleen synnynnäisinä ominaisuuk¬ 
sina. Lujatahtoinen ihminen, joka päättävästi ryh¬ 
tyy hankkimaan rikkautta, ja joka koko elämänsä ajan 
sydämettömästi tätä päätöstä seuraa, tulee toisessakin 
jälleensyntymässä olemaan niitä ihmisiä, jotka sananpar¬ 
ren mukaan ovat »onnen potkasemia“, ja hänestä sano¬ 
taan. että »kaikki, mihin hän koskettaa, muuttuu kul¬ 
laksi". Tästä seikasta johtuu ihanteittemme ja elämän- 
tarkotuksemme valinnan tavaton tärkeys, sillä elämän 
ihanteista tulee seuraavan elämän olosuhteet. Jos ne 
ovat itsekkäät, alhaiset ja aineelliset, niin seuraava li- 
haantumisemme saattaa meidät ympäristöön, jossa ne 
ovat tavotettavissamme. Samoin kuin raudanluja tahto 
täällä maailmassa pakottaa itselleen menestystä, samaten 
ulottuu sen panssaroitu tavotin kuoleman ja jälleensyn¬ 
tymisen toiselle puolelle ja käy käsiksi siihen päämää- 


1 Key to Thtosophy, ss. 141, 142. 

rään, jonka se on päättänyt saavuttaa. Se ei menetä 
joustavuuttaan eikä voimaansa deevakhaanisena väliaikana, 
vaan kokoaa kaiken tarmonsa ja työskentelee hienom¬ 
massa aineessa, joten minä palatessaan maahan löytää 
itselleen valmistetun majan, jonka on rakentanut tuo voi¬ 
makas ja kiihkoisa himo, ja joka soveltuu täyttämään 
edeltäpäin määrätyn suunnitelman. Kuten ihminen kyl¬ 
vää, siten hän niittää. Hän on kohtalonsa määrääjä, ja 
jos hän tahtoo työskennellä ajallisen menestyksen ja 
fyysillisen ylellisyyden hankkimiseksi, ei kukaan voi 
häntä kieltää. Ainoastaan kokemuksesta hän oppii ym¬ 
märtämään, että valta, rikkaus ja ylellisyys ovat pelkkä 
Kuolleen meren hedelmä, että niillä voidaan ruumis vaa¬ 
tettaa, mutta minä jää vilusta värisemään ja alastomaksi, 
ja etteivät hänen todellista itseään voi tyydyttää kuoret, 
jotka sopivat ainoastaan sikojen ruoaksi. Lopuksi, kun 
hän on täysin ravinnut itsessään asuvan eläimen ja jättä¬ 
nyt ihmisen kuolemaan nälkään, kääntää hän, vaikka 
onkin etäisessä maassa, jonne hänen harhaan johtaneet 
askelensa ovat hänet vieneet, ikävöivät silmänsä todel¬ 
lista kotiaan kohden. Monta elämänikää läpeensä pyr¬ 
kii hän sinnepäin koko sillä voimalla, jota ennen käy¬ 
tettiin hallitsemaan, mutta joka nyt on alistettu palvele¬ 
maan, ja se väkevä ihminen, joka ennen käytti voi¬ 
mansa muitten hallitsemiseen, kääntää sen nyt hallitse¬ 
maan omaa itseään ja kasvattamaan itseänsä rakkauden 
lain kuulijaisuuteen. 

Kysymykseen, „mikä määrää sukupuolen" on vai¬ 
kea vastata viittaamallakaan, eikä mitään määrättyä ope¬ 
tusta tähän kohtaan nähden ole annettu julkisuuteen. 
Minä itsessään on sukupuolisuutta vailla, ja jokainen 
minä asustaa lukemattomien jälleensyntymisiensä aikoina 
mies- ja naisruumeissa. Koska täydellisen ihmiskunnan 
rakentaminen on jälleensyntymisen tarkotus, ja koska 
tässä täydellisessä ihmiskunnassa vaikutusluontoisten ja 
kielteisluontoisten ainesten täytyy päästä täyteen tasa¬ 
painoon, on helppo ymmärtää, että minän täytyy kehi- 

tyksen avulla täyteen määrään kehittää näitä luonne- 
piirteitä niille soveltuvissa fyysillisissä ruumismuodoissa, 
ja että sukupuolten vaihtelu siitä syystä on välttämättö¬ 
män tarpeellinen. Myös on, tämän aineen ollessa ha¬ 
vaintojen tekemisen esineenä, huomattava, että siinä ih- 
misellisen kehityksen tilassa, jossa nyt olemme, etene¬ 
minen tapahtuu yhdistävään suuntaan. Me tapaamme 
kummassakin fyysillisessä sukupuolessa jaloja piirteitä, 
jotka osottavat muutamia niistä luonnepiirteistä, mitkä 
historiallisesti ovat kehittyneet toisessa sukupuolessa, 
joten voima, lujuus ja rohkeus, mikä on kehittynyt mie¬ 
hellisellä puolella, yhdistyy siihen hellyyteen, puhtau¬ 
teen ja kärsivällisyyteen, mikä on kehittynyt naiselli¬ 
sella puolella, ja me saamme pienen valonvälähdyksen 
siitä mitä ihmiskunta tulee olemaan, kun nämä kehityk¬ 
sen hyväksi erotetut „vastakohtien parit" vielä kerran 
yhtyvät käytännöllisyyttä hyödyttämään. Kaikessa ta¬ 
pauksessa näyttää todenmukaiselta, että sukupuolikoke- 
mus alituisesti palauttaa kehityskulun tasapainon ja kor¬ 
vaa ne ominaisuudet, joita jonakin ajankohtana puuttuu. 
Myös karman 1 johdonmukaisuus toisen sukupuolen toi¬ 
selle tekemään vääryyteen nähden vetää väärintekijät 
takaisin kärsimään loukatussa sukupuolessa syitten seu¬ 
raukset, syitten, jotka he ovat panneet alkuun. 

Täten karma osottaa sen suunnan, mikä muodos¬ 
taa minän tien uuteen lihaantumiseen, tämän karman 
ollessa minän itsensä liikkeelle panemien syitten ko¬ 
koelma. Tutkittaessa tätä karmillisten voimien työsken¬ 
telyä ei kumminkaan sovi jättää erästä seikkaa huomioon 
ottamatta, nimittäin sitä, että minä selvänäköisemmässä 
tilassaan auliisti omaksuu persoonallisuudelleen perin toi- 
sellaisia elinehtoja kuin persoonallisuus haluaisi itselleen 
valita. Kokemuksen koulu ei aina ole miellyttävä, ja 
persoonallisuuden rajotetun tiedon tähden täytyy olla 
paljo maallista kokemusta, mikä näyttää tarpeettoman 


1 Syynseuraukseliisuus. 


Suom. muist. 

tuskalliselta, väärältä ja hyödyttömältä. Minä näkee, ennen 
kun hän sukeltaa »ruumiin Leetheeseen" L , ne syyt, 
jotka ratkaisevasti määräävät sen lihaantumisen ehdot, 
lihaantumisen, johon hän on antautumaisillaan, ja siinä 
lihaantumisessa löytyvät kehitystilaisuudet. On helppo 
ymmärtää, kuinka vähän kaikki välttyvät surut ja tuskat 
painavat vaakakupissa, ja kuinka mitättömiä maalliset 
ilot ja kärsimykset ovat tämän läpäisevän, kauas näke¬ 
vän katseen edessä. Mitäpä näet kukin maallinen elämä 
muuta on kuin askel 

jokaisen lihaantuvan minän eli jumalallisen sielun lakkaamatto¬ 
massa kehityskulussa ulkopuolisesta sisäiseen, aineellisesta hen¬ 
kiseen, jolloin jokaisen eri ajanjakson lopussa tullaan jumalalli¬ 
sen pääperusteen ehdottomaan yhteyteen. Päästä voimasta voi¬ 
maan, jonkun tason kauneudesta ja täydellisyydestä toisen ta¬ 
son suurempasn kauneuteen ja täydellisyyteen, saaden lisää 
uutta ihanuutta, tuoretta tietoa ja voimaa jokaisessa kiertokou¬ 
lussa, semmoinen on jokaisen minän kohtalo. 1 2 

Mitä semmoisen kohtalon rinnalla merkitsee sil¬ 
mänräpäyksen kestävä, välttyvä kärsimys tai vaikkapa 
pimeyden peittämän, kokonaisen elinajan tuska? 


1 Leethee oli vanhojen kreikkalaisten uskonnollisissa ver¬ 

tauskuvissa »kuoleman virta", josta juomalla vainaja unohti koko 
maallisen elämänsä. Suom. muist. 

2 Key to Theosophy, s. 155. 



JÄLLEENSYNTYMISEN TODISTUKSET. 


Jälleensyntymisen totuusnäytteet eivät muodosta 
yleistä todistuskelpoisuutta vaan tarjoavat niin voimak¬ 
kaan todennäköisyystodistuksen kuin asian luonteessa 
voi olla. Se periaate, jota ne tukevat, tarjoaa ainoan 
tyydyttävän selityksen kansojen kasvamiseen ja häviöön, 
yksilöllistä kehitystä koskeviin tosiasioihin, ihmisen eri¬ 
laisiin kykyihin, historian toistuviin kierroskausiin ja ih¬ 
misen erikoislaatuisiin luonteenominaisuuksiin. Minä tyy¬ 
dyn — huolimatta siitä omasta varmasta tiedostani, että 
jälleensyntyminen on luonnossa esiintyvä tosiasia — esit¬ 
tämään sitä tässä järkeen pystyvänä, toimivana edelly¬ 
tyksenä pikemmin kuin todistettuna oppilauseena, sillä 
minä kirjotan niitä varten, jotka etsivät todistuksia ihmis¬ 
elämän ja historian tosiasioista, eikä jälleensyntyminen 
näitten mielestä voi olla enempää kuin paljas mahdolli¬ 
nen ja todenmukainen edellytys. Ne, jotka tietävät jäl¬ 
leensyntymisen todeksi, eivät kaipaa minun antamia to¬ 
distuksia. 

1. Löytyy elossa olevia henkilöitä samoin kuin 
niitä, jotka eivät nykyään ole maallisessa elämässä, jotka 
muistavat omat menneet lihaantumisensa ja voivat muis¬ 
tiinsa palauttaa niitten tapahtunut samoin kuin he muis¬ 
tavat nykyisten elämäinsä tapaukset. Muisti — joka on 
yhdistävänä renkaana itsetietoisen olennon eri kokemus- 
tilojen välillä, ja joka säilyttää sekä yksilöllisyys- että 
persoonallisuustunteen — ulottuu heillä menneitten syn¬ 
tymäin ja kuolemain porttien tuolle puolelle, eivätkä kuo¬ 
leman yöt katkase muistin kahleita enempää kuin niitä 
katkasevat ne yöt, jotka erottavat tavallisen elämämme 

päivät toisista. Heidän menneinä elämänaikoinaan sat¬ 
tuneet kohtaukset ovat heidän eläväin itsiensä yhtä to¬ 
dellisia kokemuksia kuin ne olisivat tapahtuneet muutama 
vuosi sitten, ja sanominen heille, ettei heillä ole ollut 
näitä kokemuksia, tuntuu heistä yhtä mielettömältä kuin 
väitettäisiin, että ne tapahtumat, jotka he kokivat kym¬ 
menen vuotta sitten, sattuivat jollekin muulle eivätkä 
heille. He eivät tahtoisi väitellä siitä kysymyksestä, 
vaan kohauttaisivat olkapäitään ja jättäisivät asian sik¬ 
seen, sillä ei kukaan voi väittelemällä poistaa ihmisen 
omaa kokemusta hänen itsetietoisuudestaan. Toiselta 
puolelta ei voi ihmisen todistus tosiasioista, jotka ovat 
hänen omassa tiedossaan, todistaa näitten tosiasiain ole¬ 
massaoloa toiselle henkilölle, eikä tämä todistus siis ole 
sitova totuudennäyte kenellekään muulle kuin kokemuk- 
sentekijälle. Jälleensyntymisen totuus on lopullinen var¬ 
muus sille henkilölle, jonka muisti säilyttää tämän to¬ 
distuksen hänen omasta menneisyydestään; sen arvon, 
jonka kuulija sille antaa, täytyy riippua siitä mielipiteestä, 
mikä tuolla kuulijalla on puhujan »terveestä järjestä" ja 
siveellisestä arvosta. Jos puhuja on henkilö, jolla ei 
ainoastaan ole tavallista »tervettä järkeä" jokapäiväisen 
elämän asioissa vaan mitä vahaavin järkitajunnallinen lu¬ 
juus, henkilö, joka ei ainoastaan tavallisessa merkityk¬ 
sessä ole siveellinen vaan siveellisesti ylevän puhdas, 
totuutta rakastava ja tarkkatuntoinen, niin semmoisissa 
oloissa hänen tyyni vakuutuksensa siitä, että hän muis¬ 
taa omasta elämästään kohtauksia, jotka, sanokaamme, 
sattuivat muutama vuosisata sitten, ja hänen yksityis¬ 
kohtainen kertomuksensa näistä tapahtumista ja niitten 
yhteydessä olevista paikallisista ympäristöistä painaisi¬ 
vat paljon niistä, jotka tuntevat hänen rehellisyytensä 
ja arvostelukykynsä. Tämä on toisarvoinen todistus, 
mutta hyvä laatuaan. 

2. Kasvi, eläin ja ihminen osottavat »perinnöili- 
syyden lain" vaikutuksen merkkejä ja vanhempien tai- 
puisuutta siirtämään oman elimistönsä omituisuuksia jäi- 

keläisiinsä. Tammi, koira, ihminen tunnetaan pintapuo¬ 
lisista eroavaisuuksistaan huolimatta koko maailmassa. 
Kaikki ne syntyvät ja kasvavat määrätyssä järjestyksessä; 
kahdesta solusta, miehellisestä ja naisellisesta saa jokai¬ 
nen niistä alkunsa, kehittyen vanhempien luonteenomi¬ 
naisuuksien määräämiin suuntiin. Jälkeläisissä toistuvat 
erikoiset, vanhemmille kuuluvat tunnusmerkit, ja miten 
suuressa määrässä saman lajin perheet toisistaan eroa¬ 
vatkin, tunnemme kuitenkin niitä yhdistävät omituisuu¬ 
det. Me yhdistämme „koira"-nimellä bernhardilaisen 
koiran ja pienen sylikoiran, metsästyskoiran ja italialai¬ 
sen vinttikoiran, samoin kuin »ihminen"-nimellä yhdis¬ 
tämme veddahin 1 ja englantilaisen, neekerin ja raajpu- 
tin. 2 Mutta kun vertaamme esim. koira- ja ihmismuun- 
nosten järkitajunnallisia ja siveellisiä kykyjä toisiinsa, 
niin huomaamme melkoisen eroavaisuuden. Koirassa 
vaihtelevat nämä kyvyt verrattain ahdasten rajojen sisä¬ 
puolella. Koira voi olla viisas tai tyhmä, petollinen tai 
luotettava, mutta viisaan ja tyhmän koiran välinen ero¬ 
tus on verrattain pieni. Mutta miten ääretön onkaan 
ihmiseen nähden se välimatka, joka erottaa alhaisimman 
korkeimmasta sekä järkitajunnallisessa että siveellisessä 
suhteessa! Toinen kansanrotu osaa laskea ainoastaan 
„yksi, kaksi, kolme, monta", kun taas toisen pojat voi¬ 
vat määritellä etäisyyksiä, jotka täytyy laskea valovuo¬ 
sissa. Toinen rotu pitää lapselle kuuluvana hyveenä 
tappaa vanhempansa tai katsoo petosta oikeutetuksi, kun 
taas toinen antaa ihmiskunnalle Francis Xavierin, Ho- 
wardin, Lloyd Garrisonin. Kaikkiin niihin asujanrotui- 
hin nähden, jotka kansottavat maan, löydämme ainoas¬ 
taan ihmisestä niin suuren fyysillisen yhtäläisyyden ja 
niin äärettömän järkitajuntaa ja siveellisyyttä koskevan 


1 Intian alhaisimmilla kehitysasteilla oleva kansanheimo. 
Suom. muist. 

2 Intian korkeimmilla kehitysasteilla oleva kansanheimo. 
Suom. muist. 



eroavaisuuden. Minä myönnän fyysillisen perinnöllisyy¬ 
den toisen selitykseksi, mutta tarvitsen jonkun uuden 
tulontekijän, jota ei eläimessä huomata, toista selittä¬ 
mään. Jälleensyntyminen, minkä mukana aina seuraa 
jatkuvasti elävä järkitajunnallinen ja siveellinen minä, 
joka oppii kokemuksesta ja kehittyy vuosituhansien ku¬ 
luessa, tarjoaa tyydyttävän perusteen ja syyn, joka myös 
selittää, miksi ihminen edistyy, kun eläimet älylliseltä 
ja henkiseltä näkökannalta katsoen pysyvät paikallaan, 
paitsi kun ihminen niitä keinotekoisesti harjottaa ja ke¬ 
syttää. Niin kauas kuin tiedot taaksepäin ulottuvat, ovat 
villieläimet eläneet niinkuin nytkin elävät petoeläimet, 
puhvelilaumat, apinaheimot, muurahaisyhteiskunnat; ne 
elävät ja kuolevat sukupolvi toisensa jälkeen, toistaen 
vanhempiensa tapoja, liukuen pitkin esivanhempiensa va¬ 
koja, kehittämättä korkeampaa yhdyselämää. Niillä on 
fyysillinen perinnöllisyys kuten ihmiselläkin, mutta fyy- 
sillinen perinnöllisyys ei anna niille — sillä ei se voi 
— sitä kerättyä kokemusta, mikä tekee jatkuvasti elävät 
ihmiselliset minät kykeneviksi kiipeämään alituisesti eteen¬ 
päin, luomaan suuria sivistysmuotoja, keräämään tietoja 
ja nousemaan yhä korkeammalle, joten ei kukaan voi 
vetää rajaa, minkä ulkopuolelle ei ihmiskunta voisi ke¬ 
hityksessään päästä. Tämä jatkuvasti elämä alkuaine, 
joka puuttuu eläimeltä, ja joka on ihmisessä, selittää, 
miksi eläin pysyy paikallaan ja miksi ihminen etenee. 
Ei ole mitään yksilöllistä varastohuonetta sitä kokemusta 
varten, jonka eläin kerää. Mutta ihminen, kooten koke¬ 
muksensa oleellisuuden sen kuolemattomaan minään al¬ 
kaa elämänsä toisensa jälkeen, tämä varasto mukanaan 
omaisuutenansa, ja hänellä on siis alituisen yksilöllisen 
kasvamisen mahdollisuus. Miten näet järkitajunnallista 
kokemusta jatkettaisiin muuten kuin itsetietoisuuden avulla? 
Fyysillisiä tapoja, jotka muovaavat elimistön, voidaan 
jatkaa fyysillisesti, kuten hevosen taipumusta ravaami- 
seen, koiran taipumusta vaanimiseen j. n. e. Sekä eläi¬ 
miin että ihmisiin nähden ovat nämä tosiasiat yhtäläi- 

sesti huomattavissa. Yhtä huomattava on eläimen järki- 
tajuntaa ja siveellisyyttä koskeva paikallaan pysyminen 
verrattuna ihmisen edistyskykyyn. Toinen huomionar¬ 
voinen tosiasia on se, ettei mikään ulkopuolinen vaiku¬ 
tus voi alhaisimpiin ihmisrotuihin kuuluvien yksilöjen 
aivoissa herättää siveellisten käsitteitten alkeitakaan, mitkä 
edistyneempien aivot omaksuvat melkein heti paljaasta 
viittauksesta. Jokin muu kuin aivolaitos on välttämätön, 
jotta järkitajunnallinen tai siveellinen käsite voitaisiin ym¬ 
märtää, eikä mikään harjotus voi antaa tätä „jotakin“. 
Harjotus voi tehdä aivolaitoksen herkäksi, mutta minästä 
lähtevä sysäys tarvitaan ennen kun laitos voi vastata 
ulkopuolelta tuleviin yllätyksiin. Tätä totuutta vastaan 
ei todista se seikka, että eurooppalainen lapsi, joka oli 
pidetty erotettuna kaikesta ihmisellisestä seurasta, siitä 
tilasta vapautettuna huomattiin eläimelliseksi ja tuskin ih¬ 
misenteeksi, sillä fyysillinen elin tarvitsee fyysillisten vai¬ 
kutusten terveellistä kosketusta, jos sitä mielitään käyt¬ 
tää fyysillisellä tasolla. Jos se luonnottomalla käsitte¬ 
lyllä turmellaan, ei se voi vastata minän lähettämiin sy¬ 
säyksiin enempää kuin piano, joka on jätetty kosteutu- 
maan ja ruostumaan, voi antaa sointuvia säveliä vahin¬ 
goittuneista soitimistaan. 

3. Perheen rajojen sisäpuolella on muutamia pe¬ 
rinnöllisiä omituisuuksia, jotka alituisesti uudelleen esiin¬ 
tyvät, ja eräänlaatuinen »perheyhtäläisyys" liittää perheen 
jäsenet toisiinsa. Nämä fyysilliset yhtäläisyydet ovat 
selviä ja niitä pidetään perinnöllisyyden lain todistuk¬ 
sina. Niin pitkälle on kaikki hyvin. Mutta mikä laki 
selittää ne sielunkykyjä ja siveellistä luonteenominai¬ 
suutta koskevat hämmästyttävät eroavaisuudet, jotka esiin¬ 
tyvät yhden ainoan perheen piirissä, samojen vanhem¬ 
pien lasten kesken? Perheessä, minkä muodostavat rau¬ 
halliset, kotia rakastavat ihmiset, jotka useamman suku¬ 
polven aikana ovat asuneet samalla paikalla, syntyy hur- 
jistelu- ja retkeilyhaluinen poika, jonka luonnetta ei mi¬ 
kään kuritus voi masentaa, eivät mitkään houkuttimet 

hillitä. Kuinka voi moinen luonteenlaatu esiintyä sellai¬ 
sissa ympäristöissä, jos älyllinen ja siveellinen luonto 
johtuu esivanhemmallisista lähteistä? Tai »musta lam¬ 
mas" syntyy puhtaassa ja ylevässä perheessä, tuottaen 
ahdistusta niille sydämille, jotka rakastavat häntä, ja 
saattaen tahrattoman nimen häpeään. Mistä hän tulee? 
Tai valkea kukka, jolla on pyhimyksellisen hurskas luonne, 
paljastaa säteilevän kauneutensa epäsiisteissä ja raaoissa 
perheympäristöissä. Mikä pudotti tämän valikoidun tai¬ 
men siemenen niin huonoon maaperään? Tässä tarjoaa 
jälleensyntyminen joka tapauksessa johtolangan, sijottaen 
älylliset ja siveelliset ominaisuudet kuolemattomaan minään 
eikä fyysilliseen ruumiiseen, joka on syntynyt vanhem¬ 
mista. Suuri fyysillinen yhtäläisyys esiintyy veljeksissä, 
joitten älylliset ja siveelliset luonteenominaisuudet ovat 
niin kaukana kuin maan navat toisistaan. Perinnöllisyys 
selittää toisen mutta ei toista. 1 Jälleensyntyminen astuu 
täyttämään kuilun ja tekee siten täydelliseksi ihmiselli- 
sen kehityksen periaatteen. 

4. Tämä sama kysymys esiintyy vielä voimak¬ 
kaampana kaksoisia koskevassa tapauksessa, jossa lapsilla 
ei ainoastaan ole samat esivanhemmat vaan samat syn¬ 
tymän edelliset ehdot. Kuitenkin kaksoiset usein yhdis¬ 
tävät mitä täydellisimmän fyysillisen yhtäläisyyden suu¬ 
reen älylliseen ja siveelliseen erilaisuuteen. Toinen mer¬ 
kille pantava seikka kaksoisiin nähden on se, ettei edes 
äidin eikä hoitajattaren tarkka silmä voi kaksoisia näitten 
lapsuusvuosina erottaa toisistaan. Kun maanas myö¬ 
hemmässä elämässä sitä vastoin on työskennellyt fyysil¬ 
lisen verhonsa avulla, on hän niin muovaillut sen, että 
fyysillinen yhtäläisyys vähenee ja luonteenominaisuuksien 
eroavaisuus painaa leimansa muuttuvaisiin kasvonpiirteisiin. 


1 En jätä huomioon ottamatta „perinnönomaista johtuvai- 
suutta" enkä kysymystä, miten nämä toisilleen vastakkaiset 
luonteenlajit tulevat perheeseen, jos minät, kuten sanotaan, ve- 
täytynät niille soveltuyiin ympäristöihin. Mutta näitä kohtia 
käsitellään »vastaväitteissä", 



5. Lapsessa esiintyvä ennenaikainen kypsyys vaatii 
jotakin selitystä tieteen puolelta. Kuinka voi Mozart 
neljän vuoden ikäisenä näyttää taitoa, jota ei kukaan 
ollut hänelle opettanut? Ei hänellä ollut ainoastaan 
säveltnakua vaan myös »vaistomainen" kyky koota ja 
asettaa sopusointuun säveliä, joita hänelle annettiin, 
eikä hän tätä tehdessään rikkonut ainoatakaan niistä sopu¬ 
sointuisuuden laeista, jotka soittotaiteilijan täytyy kärsi¬ 
vällisyyttä vaativalla opiskelulla tulla tuntemaan. »Hän 
oli syntynyt soitannollisesta perheestä", sanotaan. Tie¬ 
tysti; muutenhan olisi vaikea ymmärtää, mistä hän olisi 
saanut sen herkkätuntoisen fyysillisen laitoksen, joka oli 
välttämättömän tarpeellinen ilmaisemaan hänen ylenmää¬ 
räistä neroansa. Mutta jos hänen perheensä antoi hänelle 
neron yhtä hyvin kuin sitä ilmaisemaan tarvittavan fyy¬ 
sillisen koneistonkin, tekisi mieli saada tietää, miksi niin 
moni muu omisti samallaisen fyysillisen, soitannollisen 
laitoksen, kun ei kumminkaan kukaan muu kuin hän 
osottanut sitä voimaa, joka virtasi esiin symfoonioissa, 
sonaateissa, opperoissa ja messuissa, ja joka tulvasi sä¬ 
kenöivinä suihkuina tuosta tyhjentämättömästä lähteestä. 
Miten niin vahaava vaikutus voisi syntyä niin riittämät¬ 
tömästä syystä? Koko Mozart-perheen keskuudessa oli 
ainoastaan yksi Mozart. Voisi mainita moniaita muita 
tapauksia, joissa lapsi on voittanut opettajansa, tehden 
helposti semmoista, johon nämä olivat tarvinneet vai¬ 
valloista työtä, ja toimittaen heti paikalla sellaista, mihin 
eivät opettajat ole ensinkään kyenneet. 

6. Lapsessa esiintyvä ennenaikainen kypsyys on 
ainoastaan neron ilmausmuoto, ja nero itse tarvitsee 
selitystä. Mistä tulee nero, jonka jätille on vaikeampi 
päästä kuin ilman lintujen lennon? Mistä ovat tulleet 
Platon, Dante, Bruno, Shakespeare, Newton, nämä ihmis- 
kunan säteilevät lapset? He polveutuvat keskinkertaisista 
perheistä, ollen ensimäisinä ja viimeisinä tekemässä 
niitten nimet kuolemattomiksi, perheistä, joitten vähäpä¬ 
töisyys juuri selvästi todistaa niitten keskinkertaisia ky- 

kyjä. Lapsi syntyy. Sitä rakastetaan, hyväillään, kuri¬ 
tetaan ja kasvatetaan niinkuin muitakin lapsia. Äkisti 
nousee nuori kotka kattohirren alla olevasta kotivarpusen 
pesästä ylös aurinkoa kohden, ja sen siivenlyönnit pane¬ 
vat itse ilman värisemään. Jos semmoista tapahtuisi fyy- 
sillisellä tasolla, emme mumisisi: »Perinnöllisyys ja mer¬ 
killinen esivanhemmista johtuva ominaisuus". Me koet¬ 
taisimme etsiä kotkavanhempia emmekä hakisi vanhem¬ 
pia varpussuvusta. Kun voimakas minä laskeutuu keskin¬ 
kertaiseen perheeseen, täytyy meidän samalla tavalla tuosta 
minästä etsiä neron syytä eikä meidän sovi hakea sitä 
perheen polveutumisluettelosta. 

Tohtiiko joku selittää suurten siveellisten nerojen 
Lao-Tsen, Buddhan, Zarathustran ja Jeesuksen maailmaan 
syntämisen tapahtuneen perinnöllistä tietä? Onko sitä 
jumalallista juurta, josta nämä ihmiskunnan kukat pol¬ 
veutuvat, etsittäessä kaivettava fyysillisen polveutuvai- 
suuden maaperää, onko heidän ihanain elämäinsä lähteitä 
haettava keskinkertaisen ihmiskunnan pienestä kaivosta? 
Mistä toivat he viisauden, jota ei heille ollut opetettu, 
mistä henkisen näkemisensä, mistä ihmisellisiä suruja ja 
puutteita koskevan tietonsa? Ihmiset ovat olleet niin häm¬ 
mästyneinä heidän opetuksestaan, että ovat uneksineet sitä 
yliluonnollisen jumaluuden ilmestykseksi, sen ollessa 
satojen ihmiselämäin kypsynyt hedelmä. Niitten, jotka 
hylkäävät yliluonnollisen jumaluuden, täytyy joko omak¬ 
sua jälleensyntyminen tai tunnustaa omaa alkuperäänsä 
koskeva kysymys ratkaisemattomaksi. Jos perinnöllisyys 
voi tuottaa Buddhia ja Khristoksia, niin voisihan se antaa 
meille useampia semmoisia. 

7. Me joudumme samaan tulokseen ottamalla huo¬ 
mioon sen tavattoman erilaisuuden, joka on ihmisissä eri¬ 
laisten tietojen omaksumiseen nähden. Verrattakoon toi¬ 
siinsa kahta henkilöä, joilla on jommoinenkin järjenkyky, 
ja jotka ovat pikemmin ymmärtäväisiä kuin tyhmiä. 
Esitettäköön heille sama viisaustieteellinen järjestelmä. 
Toinen käsittää pian sen johtavat perusteet, toinen pysyy 

asiasta osattomana ja välittämättömänä. Jos näille sa¬ 
moille kahdelle henkilölle esittää jonkun muun järjestel¬ 
män, niin heidän kantansa siihen nähden muuttuu päin¬ 
vastaiseksi. Toisella „on taipumusta" toiseen ajatus- 
muotoon, toisella taas toiseen. Kaksi tiedonhaluista 
tuntee vetäymystä teosofiaan ja alkaa tutkia sitä. Vuoden 
kuluttua toinen tuntee sen pääperusteet ja voi soveltaa 
niitä, kun taas toinen taistelee sekasorron keskellä. Toi¬ 
sesta näytti jokainen käsite tutulta ensi näkemällä ja 
kuulemalla, toisesta taas uudelta, selittämättömältä ja 
oudolta. Se, joka uskoo jälleensyntymiseen, ymmärtää, 
että tuo opetus on vanhaa toiselle ja uutta toiselle. 
Toinen oppii nopeasti, koska hän muistaa; hän saa 
vaan takaisin entisen tiedon. Toinen oppii hitaasti, koska 
hänen kokemuksensa ei ole sisältänyt näitä luonnon 
totuuksia, ja vaivalloisesti hankkii hän niitä itselleen ensi 
kertaa. 

8. Tämän menneen tiedon nopeasti muistamisen 
läheisessä yhteydessä on se sisäinen näkeminen, joka 
huomaa jonkun totuuden todeksi, kun se hänelle esite¬ 
tään, tarvitsematta pitkäveteistä todistelua asiasta vakau¬ 
mukseen päästäkseen. Semmoinen sisäinen näkeminen on 
pelkästään tosiasian tunteminen, tosiasian, johon on tutus¬ 
tuttu menneessä elämässä, vaikka se tosiasia sattuu eteen 
ensi kertaa nykyisessä elämässä. Sen tunnusmerkkinä on 
se seikka, ettei mikään todistelu vahvista sitä sisäistä va¬ 
kaumusta, joka saatiin tämän tosiasian pelkästä mainitsemi¬ 
sesta. Todisteluja, jotka näyttävät sen todellisuuden, voi¬ 
daan etsiä ja sommitella muitten tähden, mutta niitä ei tar¬ 
vita itse uskojaa tyydyttämään. Mitä häneen tulee, on 
se työ tehty hänen omassa menneessä kokemuksessaan, 
eikä hänen tarvitse enää uudestaan kulkea samaa tietä. 

9. Jälleensyntyminen ratkaisee, toisin kuin mikään 
muu ihmisen olemista käsittelevä periaate, asianhaarain, 
kyvyn ja tilaisuuden erilaisuutta koskevat kysymykset, 
mitkä muuten todistaisivat, ettei oikeus ole tulontekijänä 
elämässä, vaan että ihmiset ovat vastuunvapaan luojan 

mielivallan tai sieluttoman luonnon sokeitten voimien 
pelkkiä leikkikaluja. Lapsi syntyy varustettuna aivoilla, 
jotka soveltuvat olemaan kaikkien eläimellisten viettien 
työkaluina, „rikosaivoilla“, jotka ovat pahojen himo¬ 
jen ja raakojen vaistojen käyttövälineinä. Hän on 
varkaan ja irstailuun vajonneen naisen lapsi, ja hänen 
elinverensä virtaa epäpuhtaasta ja myrkytetystä lähteestä. 
Hänen ympäristönsä kasvattaa hänet paheelliseen elä¬ 
mään ja harjottaa hänet kaikkiin pahoihin tapoihin. 
Toinen lapsi syntyy varustettuna jalosti muovatuilla 
aivoilla, jotka soveltuvat ilmaisemaan mitä loistavinta 
järkeä, eläimellisten viettien tarvitsemien elinten ollessa 
vähän kehittyneitä. Hän on puhdasten ja ajatelevien 
vanhempien lapsi, hänen fyysillinen luontonsa on raken¬ 
nettu hyvistä aineksista, ja hänen ympäristönsä johtaa 
hänet hyville ja oikeille teille, kasvattaen häntä hyvään 
ja jaloon toimintaan ja auttaen häntä hillitsemään kaikki 
alhaiset ja huonot ajatukset. Toisen ovat elimistö ja 
ympäristö edeltäpäin tuominneet rikokselliseen elämään 
tai parhaassa tapauksessa, jos jumalallinen voima hänessä 
esiintyy tuntuvana, pelottavaan taisteluun tavattomia vai¬ 
keuksia vastaan, taisteluun, jonka, vaikka se päättyisi- 
kin voitolla, täytyy uuvuttaa, runnella ja murtaa voittaja. 
Toisen lapsen ovat elimistö ja ympäristö jo edeltäpäin 
tuominneet hyvää tekevään toimintaan, eikä hänen tais¬ 
telunsa koske sitä pahaa, mikä vetää häntä alaspäin 
vaan sitä korkeampaa hyvää, mikä houkuttelee häntä 
ylöspäin. Mistä johtuvat sellaiset erilaiset kohtalot, jos 
nämä ihmisolennot tulevat ensi kertaa elämän näyttä¬ 
mölle? Sanommeko, että joku itsetietoinen ja ylivaltijas 
kaitselmus luo kaksi elämää, tuomiten toisen äärimmäi¬ 
seen alennustilaan ja siunaten toisen mitä parhailla mah¬ 
dollisuuksilla? Jos niin on laita, ei valittava ja avuton 
ihmiskunta voi pohjattoman vääryyden käsissä muuta 
kuin kauhistua ja alistua, mutta sen täytyy lakata puhu¬ 
masta, että oikeus tai rakkaus ovat sen palveleman ju¬ 
maluuden ominaisuuksia. Jos samallainen tulos on so- 

keain luonnonvoimien aiheuttama, on ihminen silloinkin 
avuttomana syitten vallassa, joita ei hän voi tutkia eikä 
hallita, ja niin kauan kun hänen sukunsa kärsii, täytyy hänen 
sydämensä ympärillä hiemurrella koston myrkyllisen kyy¬ 
käärmeen, koston, mikä tähtää vääryyteen, joka sallii 
sokean luonnon onnenrattaan jauhaa hyviä ja pahoja 
kohtaloja, mitkä putoavat ihmisten syliin heidän kykene¬ 
mättä ottamaan niitä vastaan eikä hylkäämään. Mutta 
jos jälleensyntyminen on tosi, niin oikeus hallitsee maa¬ 
ilmaa ja ihmisen kohtalo on hänen omissa käsissään. 
Antautuminen pahoihin ajatuksiin ja tekoihin, pahan teke¬ 
minen muille ja häikäilemättömästi itsekästen pyyteiden 
tavoiteleminen rakentavat jälleensyntyvälle ihmiselle aivot, 
jotka ovat näitten pyrkimysten lisääntyvän ilmaisun sopiva 
väline, aivot, joista kaikki pahat taipumukset löytävät 
valmiiksi kynnetyt vaot, joita myöten niitä taipumuksia 
helposti kehitetään, ja joista hyvät voimat turhaan hake¬ 
vat fyysillisiä elimiä ilmenemisvälineikseen. Semmoi¬ 
silla pahoilla fyysillisillä edellätyksillä varustettu luonto 
vetäytyy sopivaan ympäristöön, jossa pahantekemis- 
tilaisuuksia tarjoutuu joka taholta, vanhempiin, joitten 
myrkytetyt ruumiit voivat antaa ne fyysilliset ainekset, 
jotka parhaiten soveltuvat semmoisen ilmaisun pohja- 
perustukseksi. Kauhistavaako? No niin; juuri yhtä 
kauhistavaa kuin se tosiasia, että jatkuva juopottelu 
aiheuttaa ruumiin ja aivojen häviön. Mutta missä on 
oikeus, missä lahjomaton laki, siellä on toivo, siellä 
emme enää ole tuulen häälyttämää ruokoa vaan oman 
kohtalomme määrääjät, koska me tiedon avulla osaamme 
käyttää näitä lakeja, jotka eivät koskaan petä meitä, ja 
joista tulee meidän auttajia sen sijaan että ne olisivat 
vinollisiamme. Kuten ihminen näet voi rakentaa pahaa 
luonnetta, voi hän rakentaa hyvääkin, ja äsken lyhyesti 
esitettyjen tulosten vastakohta voidaan saada aikaan. 
Pahan ajatuksen ja teon vastustaminen, kärsivällinen 
muitten palveleminen, päättelijäästi antautuminen seuraa¬ 
maan epäitsekkäitä tarkotusperiä rakentavat jälleensynty- 

vää ihmistä varten aivot, jotka ovat näitten pyrkimysten 
lisääntyvän ilmaisun sopiva väline, aivot, joista kaikki 
hyvät taipumukset löytävät valmiiksi kynnetyt vaot, joita 
myöten niitä taipumuksia helposti kehitetään, ja joista 
pahat voimat turhaan hakevat fyysillisiä elimiä ilmene- 
misvälineikseen. Semmoinen luonne vetäytyy samaten 
ympäristöön, jossa hyväntekemistilaisuuksia on runsaasti, 
vanhempiin, jotka ovat arvokkaat rakentamaan sille fyy- 
sillisen majan. Mutta joka tapauksessa rakennetaan maja 
rakennusmestarin, minän piirustuksen mukaan, ja hän on 
vastuullinen työstään. 1 

Edelleen selittää jälleensyntyminen ne tavattomat 
vastakohdat, jotka esiintyvät ihmisten pyrkimyksissä ja 
kyvyissä. Me näemme, miten innokas sielu on vangit¬ 
tuna tarkotustaan vastaamattomassa ruumiissa, ja me 
tiedämme, että sitä nyt pitää vaikeuksissa sen oma edel¬ 
lisessä elämässä osottama velttous, kun ei se tahtonut 
käyttää kykyjänsä. Me näemme toisen, joka haluaa 
päästä tiedon huipulle, liikuttavalla innolla koettavan 
saada selville mitä hienoimmat käsitteet, samalla kun hän 
osdttaa säälittävää kykenemättömyyttä omaksua edes sen 
viisausopin ensimäisiä ja alkeellisia aatteita, viisausopin, 
johon hän tahtoisi täysin perehtyä, tai täyttää jotakuinkin 
epäitsekkään ja hyödyllisen elämän kohtuullisimpiakaan 
vaatimuksia. Me ymmärrämme, miten menneisyydessä 
on tilaisuuksia lyöty laimiin, suuren kehityksen mahdol¬ 
lisuuksia halveksittu tai itsepäisesti torjuttu, joten minän 
kulku ylöspäin johtavalla tiellä nyt kohtaa esteitä ja 
hänen voimansa on lamautunut. Säälittävällä ja toivot¬ 
tomalla innolla haluaa sielu tietoa, jota ei siltä kiellä¬ 
kään mikään ulkopuolinen voima, mutta jota ei se voi 


1 Ei koskaan sovi unohtaa, että maailmallinen arvo, rik¬ 
kaus j. n. e. eivät kule rinnakkain hyvien ja huonojen ympäris¬ 
töjen kanssa. Tekstissä mainitussa ensimäisessä äärimmäisyys- 
tapauksessa ovat ympäristöt selvästi huonot, mutta toisessa 
tapauksessa voi minä joutua maailmallisten huolien ympäröimäksi 
juuri sentähden, että se oli saanut oikeuden kasvamistilaisuuksiin. 

saavuttaa, koska ei se näe sitä, vaikka se on ihan sen 
jaloissa. 

Löytyy eräs toinen viittaus, mikä voi antaa miet¬ 
timisen aihetta niille, jotka uskovat persoonalliseen, yli- 
valtijaaseen kaitselmukseen, joka luo ihmisten henget. 
Onko mahdollista ajatella jumaluutta, joka luotujensa viit¬ 
tauksesta ja käskystä käyttäisi luomisvoimaansa, ja joka 
ihmisten himoja ja haluja odottavana palvelijana loisi 
ihmishengen asumaan ruumiissa, mikä johtuu niin alhai¬ 
sesta työstä kuin hillitsemättömästä itsensä hemmottele- 
misesta? Tämä alituinen uusien henkien luominen asu¬ 
maan muodoissa, joitten olemassaolo riippuu ihmisen 
oikuista, sisältää jotakin, minkä täytyy olla vastenmie¬ 
listä niille, jotka pitävät kunniassa sitä ihannetta, mikä 
heillä on jumalallisesta olennosta. Kuitenkaan ei ole mi¬ 
tään muuta vaihtoehtoa, jos he uskovat, että ihminen 
on henki — tai että hänellä on sielu, kuten he tavalli¬ 
simmin sanovat — ja hylkäävät jälleensyntymisen. 1 

10. Toinen todistusperustelu, mikä kuuluu ainoas¬ 
taan niille, jotka uskovat ihmisen kuolemattomuuteen, on 
se, että kaikki, mikä alkaa ajassa, loppuu ajassa. Kai¬ 
kella, millä on alku, on myös loppu, ja kuoleman jäl¬ 
keisen kunlemattomuuden välttämätön johtuma on syn¬ 
tymän edellinen ikuinen olemassaolo. Tästä syystä Hume 
selitti, että jälleensyntyminen oli ainoa sielua koskeva 
periaate, jota viisaustiede saattoi kuunnella, koska „sen, 
mikä on häviämätöntä, täytyy olla syntymätöntä". Aja¬ 
tuksen, joka kohoaa viisaustieteen arvoon, täytyy omak¬ 
sua joko jälleensyntyminen tai yksilöllisen olemassaolon 
kuolemassa lakkaaminen. 

11. Jos tunnustetaan ihmisen henkisen järkitajun- 
nan kuolemattomuus, niin eikö ole jotakin epäjärkevää 
siinä olettamuksessa, että semmoinen järkitajunta tulee 
maailmaan, asuu, sanokaamme, Fidji-saarelaisen ruumiissa, 


1 Katso prof. W. Knightin Essaytä the Fortnightly Re¬ 
voissa, syysk. 1878. 

jättää sen eikä enää koskaan palaa saamaan niitä luke¬ 
mattomia opetuksia, joita tämä maallinen elämä voi tar¬ 
jota, mutta joita ei se vielä ole antanut hänelle? Me 
ymmärrämme, kuinka paljoa enemmän älyllistä ja hen¬ 
kistä kehitystä ihminen voi maapallolla saavuttaa kuin 
sen määrän, minkä Fidji-saarelainen on hankkinut. Miksi 
tuo järkitujunta lopullisesti jättäisi maallisen elämän ennen 
kun kaikki sen tarjoamat opetukset on saatu? Tuon 
kokemattoman järkitajunnan lähettäminen johonkin kor¬ 
keamman henkisen elämän tilaan olisi samallaista kuin 
koulun alimmalla luokalla olevan pojan lähettäminen yli¬ 
opistoon. Tavallinen järki käskee hänen lomapäivät 
levättyään lukukausi toisensa jälkeen palata kouluun, 
kunnes hän pääsee ylemmälle luokalle ja opittuaan sen 
mitä koulu on voinut hänelle opettaa, siirtyy siltä korkea¬ 
koulun laajaperäisempään elämään ja syvällisempään 
oppiin. 

12. Yhdenmukaisuus viittaa siihen seikkaan, että 
tilapäiset ja pysyväiset perusaineet yhden elämänkierrok- 
sen kuluessa ovat samaan aikaan olemassa. Puun lehdet 
syntyvät, kasvavat täyteen määrään ja putoavat pois; 
eläessään ottavat ne ravintoa, muuttavat sen puulle hyö¬ 
dyllisiksi aineksiksi, siirtävät elinvoimansa tuloksen puu¬ 
hun ja — kuolevat. Ne eivät enää nouse, mutta puu 
jatkaa elämistään ja uuden kevään tullessa panee se 
uuden lehtisadon toimeen. Samalla tavalla elää persoo¬ 
nallisuus, kerää kokemusta, muuttaa sen pysyväisiksi 
arvoperusteiksi, siirtää sen jatkuvasti elävään puuhan, ja 
häviää sitten. Talven kuluttua työntää minä uuden per¬ 
soonallisuuden esiin, tehdäkseen samallaisen työn, siten 
rakentaakseen ihmispuuta ja pitääkseen voimassa sen 
kasvamista. Siten näemme koko luonnossa tilapäisen 
palvelevan pysyväistä, työskennellen tuon pysyväisem- 
män elämän kehittämiseksi, elämän, jonka paljas katoava 
ilmaus se itse on. 

13. Historian palaavat kierroskaudet viittaavat 
suuren ihmismäärän niin sanoaksemme kasottain jälleen 

syntymiseen. Me huomaamme viisitoista vuosisataa kes¬ 
tävien ajanjaksojen lopulla uudestaan esiintyvän järki- 
tajunnan ja luonteenominaisuuden näytteitä, jotka olivat 
ominaisia semmoisten ajanjaksojen alkupuolille. Verrat¬ 
koon tutkija tämä aate mielessä Rooman historian Au¬ 
gustuksen aikaa Englannin historian Elisabetin aikaan. 
Verratkoon hän vallottavaa, siirtomaita ja valtakuntia pe¬ 
rustavaa roomalaisluonnetta englantilaiseen. Verratkoon 
hän Khristoksen syntymän jälkeisen kolmannen ja neljän¬ 
nen vuosisadan uskonnollisia aatevirtauksia kahdeksan¬ 
nentoista ja yhdeksännentoista vuosisadan samallaisiin 
virtauksiin ja katsokoon, eikö hän nykyään vallalla ole¬ 
vasta salaisopiltisesta ja syvälliseen tietoon pyrkivästä 
ajatussuunnasta voi löytää neljännen vuosisadan lopulla 
vallinneen ajatussuunnan uusiutumista. Kun hän jonkun 
ajan on seurannut tätä tutkimussuuntaa, alkaa hän huo¬ 
mata, miten se teosofisissa kirjoissa annettu lausunto, 
että viisitoista vuosisataa on „kahden lihaantumisen vä¬ 
linen keskinkertainen aika“, ei ole pelkkää mielikuvitusta 
eikä arvelua. 

14. Kansanrotujen synty ja häviö selitetään par¬ 
haiten jälleensyntymisedellytyksen avulla. On huomattu, 
että muutamat kansanrodut ovat sukupuuttoon kuolemai¬ 
sillaan, huolimatta niitten häviämisen estämiseksi teh¬ 
dyistä ponnistuksista. Niitten naiset tulevat hedelmättö¬ 
miksi, ja siten niitten väkiluku tasaisesti vähenee, näit¬ 
ten kansanrotujen täydellisen häviämisen ollessa vaan 
ajan kysymyksenä. Jälleensyntymisopin omaksuja sanoo: 
„Minät jättävät tuon rodun. Kaikki, mitä tuossa esikoi¬ 
sessa ilmausmuodossa voidaan oppia, on opittu. Ne 
minät, jotka kerran opettivat sen lapsia, ovat menneet 
muihin rotuihin. Ei ole enää lapsisieluja, joitten tarvit¬ 
see harhaillen kulkea sen rodun kautta aikaisempia ihmi- 
sellisiä kokemuksia tapaillessaan. Tästä syystä ei siihen 
rotuun nähden tehdä mitään vaatimuksia syitten tasolla, 
ja rodun täytyy välttämättä hävitä. “ Myöskin huomaam¬ 
me, että kun joku kansanrotu on päässyt kehityksensä 

huipulle, siinä alkaa hitaasti tuntuva taantumus, ja että sa¬ 
maan aikaan toinen rotu alkaa kehittyä, kohoten samalla kun 
toinen laskee. Edistyneemmät minät näet, käytettyään jota¬ 
kin rotulajia kaikella mahdollisella tavalla, hakevat toisen ro¬ 
tulajin, jolla on suuremmat mahdollisuudet, ja jättäen vä¬ 
hemmin edistyneet minät lihaantumaan ensimäiseen rotuun, 
menevät ne itse johonkin nuorempaan rotuun. Siten jat¬ 
kuu asiain meno; yhä vähemmin edistäneet minät li- 
haantuvat ensimäisessä rotulajissa, joka sentähden hitaasti 
huononee, kunnes mainittu aste on saavutettu ja lähes¬ 
tyvän häviön merkit ovat nähtävissä. 

Monta muuta todistusta jälleensyntymisen todelli¬ 
suudesta voitaisiin antaa, mutta tilan ahtauden tähden 
täytyy näitten riittää. Vakava ja vaivaa näkevä tutkija 
voi lisätä muita, kun hänen tietonsa kasvaa. 



VÄITTEITÄ JÄLLEENSYNTYMISTÄ 
VASTAAN. 


Tässä esitetyt vastaväitteet ovat vastustajien ja tie- 
dustelijain tekemiä ja ne annetaan tavallisimmin tehtyjen 
semmoisten väitteiden näytteeksi. 

1. Muistin puute. Tämä asia on täydelleen kä¬ 
sitelty siinä kappaleessa, jonka otsake on: „Mikä on se, 
joka ei synny jälleen." 

2. Väestön lisääntyminen. Jos minäin luku on 
määrätty, niin kuinka, kysytään, voidaan selittää väestön 
lisääntyminen? Aluksi sanottu, on epäiltävää, onko vai 
eikö maapallon kansottumisessa huomattavissa mitään 
lisääntymistä, miten suuri lisääntyminen lieneekin jolla¬ 
kin määrätyllä alueella. Mitään virallista, koko väestön 
lukumäärää koskevia laskuja ei ole milloinkaan tehty; 
mitään tilastotietoja emme tässä suhteessa voi saada 
avuksemme. Mutta otaksukaamme koko väestön lisään¬ 
tyminen. Tämä on täysin asianmukaista lihaantuvien 
minäin lisääntymiseen nähden, katsoen siihen pieneen 
suhteeseen, jossa nämä ovat lihaantumatta olevien mi¬ 
näin kokonaislukuun. Antaaksemme vastaukselle hyvin 
havaittavan muodon, sanokaamme: on kolmetuhatta mi¬ 
nää, joitten tulee lihaantua. Sata on lihaantuneena ja 
kaksituhatta yhdeksänsataa on lihaantumatta. Viiden- 
toistasadan vuoden pituinen ajanjakso kuluu ennen kun 
ensimäinen sata taas lihaantuu, jokaisen sadan seuratessa 
samalla tavalla. Hyvinkin' pienen lihaantumisten väli¬ 
ajan lyhenemisen täytyy suuressa määrässä lisätä lihaan- 
tumassa olevan väestön lukumäärää. Ne, jotka tekevät 
tämän vastaväitteen, pitävät yleensä varmana, että li- 

haantumatta olevien minäin lukumäärä on osapuille sama 
kuin lihaantumistilassa olevien, kun likaantumatta ole¬ 
vien minäin luku kumminkin on äärettömästi suurempi 
kuin lihaantumistilassa olevien. Maapallo on ikäänkuin 
isossa kaupungissa oleva pieni sali, joka saa kuulijakun¬ 
tansa väestön kokonaisluvusta. Sali voi toisinaan olla 
puoleksi tyhjä, toisinaan väkeä täynnä, kaupungin väes¬ 
tön kokonaisluvun ensinkään muuttumatta. Niinpä voi 
pieni maapallomme olla harvaan tai tiheään kansotettu, 
ja se ääretön minäin luku, johon se turvautuu täyttäes¬ 
sään asukasvarastonsa, pysyy itse asiassa tyhjentämät- 
tömänä. 

3. Jälleensyntyminen jättää perinnöllisyyden lain 
huomioon ottamatta. Päinvastoin; se pitää sen välttä¬ 
mättömänä fyysillisellä tasolla. Se myöntää, että van¬ 
hemmat antaessaan fyysilliset ainekset merkitsevät nämä 
niin sanoaksemme omalla leimasimellaan, ja että aine- 
hiukkaset, jotka rakennetaan lapsen ruumiiseen, ovat tot¬ 
tuneet väreilemään määrätyillä tavoilla ja muodostamaan 
erityisluontoisia yhtymyksiä. Siten voivat perinnölliset 
taudit siirtyä; siten myös siirtyvät pienet omituisuudet, 
käytöstavat, liikkeet j. n. e. „Mutta“, jatkaa vastaväit¬ 
täjä, „tämä ei ole kaikki. Älylliset yhtäläisyydet ja omi¬ 
tuisuudet siirtyvät perintönä yhtä hyvin kuin fyysilliset- 
kin.“ Tämä väite on totta määrättyjen rajojen sisäpuo¬ 
lella mutta ei suinkaan siinä laajuudessa, minkä pitävät 
varmana ne, jotka tahtoisivat selittää kaikki yhden ai¬ 
noan lain soveltamisella. Eetteriset atomit 1 antavat van¬ 
hemmat samoin kuin fyysillisetkin. Sama on himope- 
räisten alkuainesten laita, erittäinkin äitiin nähden. Nämä 
vaikuttavat aivojen samoin kuin muunkin ruumiin aine- 
hiukkasiin ja aiheuttavat siten lapsissa vanhempien elin¬ 
voima- ja himoperäisten ominaisuuksien toistumisen, 
muovaillen ajattelijan, maanasin, jälleensyntyvän minän 
ilmauksia. Jälleensyntymisen periaate myöntää kaikki 


1 Jakamattomina pidetyt ainehiukkaset. Suom. muist. 

nämä muodot, joilla vanhemmat vaikuttavat lapseen, 
mutta samalla kun se antaa täyden tunnustuksensa näille 
seikoille, kieltäytyy se jättämästä huomioon ottamatta 
kaikkea sitä lapsessa essiintyvää itsenäistä toimintaa, 
josta löytyy yhtä selviä todistuksia kuin vanhempain 
vaikutuksesta alempaan nelinäisyyteen h Siten teosofia 
antaa täyden selityksen erilaisuuksista ja yhtäläisyyksistä, 
kun perinnöllisyysoppi taas selittää asian ainoastaan osit- 
taisesti ja yksipuolisesti, pannen painon yhtäläisyyksille 
ja jättäen erilaisuudet huomioon ottamatta. 

4. Esivanhemmallisuus riittää selittämään eri¬ 
laisuudet, vastataan viimeksi mainittuun väitteeseen; nero 
selitetään esivanhemmallisuuden perusteella samoin kuin 
kaikki ne lajit, jotka täydellisesti eroavat lähimmistä van¬ 
hemmista. Mutta jos nero olisi esivanhemmallisuudesta 
johtuva tapaus, niin pitäisi meidän tavata jotkut neron 
lahjalla varustetut esivanhemmat, koska nero erottaa omis¬ 
tajansa joukosta. Nero ihmenisi, olkoot väliajat miten 
pitkiä tahansa, ainoastaan perheissä, joissa se on ennen¬ 
kin ilmennyt. Jos Shakespeare olisi esivanhemmalli- 
suutta todistava esimerkki, keneen hän silloin tulisi? 
Juuri se tosiasia, että nero äkisti tekee kuuluisaksi tä¬ 
hän asti huomaamattoman perheen, kumoaa esivanhem¬ 
mallisuuden edellytyksen, koska huomaamattomuus itses¬ 
sään on neron puutteen takeena. On myös huomattava, 
että kun paheisiin taipuvaisen lapsen syntyminen hy¬ 
veellisessä perheessä luetaan esivanhemmallisuuteen, se¬ 
litys on pelkkää arvelua ja vailla kaikkea todistuksen 
varjoakin, joka sitä voisi tukea. Jos nero voisi perus¬ 
tua esivanhemmallisuuteen, niin olisi yhdenmukaisuuden 
avulla muitakin tapauksia koetettava samalla tavalla tu¬ 
kea, mutta kun otaksuma vastustaa tätä selitystä tapauk- 


1 »Alempi nelinäisyys" on kuolemassa »häviävä" ihmis¬ 
olennon osa. Siihen kuuluvat fyysillinen ruumis, sen eetteri- 
mäinen seuralainen — tässä kirjasessa nimitetty »eetteriseksi 
kaksoispuoleksi" — elinvoima ja himojen keskus. 

Suom. muist. 

sessa, jossa se helposti voitaisiin todistaa, jos se olisi 
tosi, on sille annettava vähäinen merkitys tapauksissa, 
joissa todistaminen on melkein välttämättömästi mah¬ 
doton. 

5. Paheellisen lapsen ilmaantuminen hyveelli¬ 
seen perheeseen ja hyveellisen lapsen paheelliseen per¬ 
heeseen vastustaa sitä periaatetta, että minä vetäytyy 
niihin, jotka voivat antaa sille sopivan ruumiin ja 
ympäristön. Ensi silmäyksellä näyttää tämä vastaväite 
voimakkaalta, mutta se jättää huomioon ottamatta sen 
erittäin tärkeän kysymyksen, joka koskee syynseurauk- 
sellisia siteitä. Sisäinen viisaustiede opettaa, että mi- 
näin tulevat kohtalot kokoamukseltaan aiheutuvat niistä 
suhteista, jotka niitten välillä syntyvät jossakin maalli¬ 
sessa elämässä. Rakkaus ja viha, osotetut palvelukset 
ja loukkaukset, toveruus hyvässä ja pahassa, kaikki vai¬ 
kuttavat vetämässä minät maalliseen elämään valmista¬ 
maan yhdessä seurauksia, jotka on yhdessä aiheutettu. 
Tästä seikasta johtuu se järkyttävä ja tällä tasolla luon¬ 
noton viha, joka toisinaan esiintyy vanhempien ja las¬ 
ten, veljien ja sisarten välillä — viha, joka on yhtä 
selittämätön kuin pahaa tahtova, kantaen koston kau¬ 
heita piirteitä, koston, joka ikäänkuin tarkottaisi jotakin 
unohdettua mutta ylivoimaista pahaa. Tästä seikasta 
johtuvat myös ne katkeamattomat siteet, jotka liittävät 
sydämet toisiinsa, siteet, jotka’ ovat etäisyydestä riippu¬ 
mattomia ja ajan mukana häviämättömiä, ja joitten tässä 
elämässä näennäisesti perusteeton lujuus viittaa johonkin 
syntymäntakaiseen aiheeseen. 



LOPPUSANA. 


Tähän täytyy loppua tämän vaillinaisen käsittelyn, 
mikä koskee ainetta, joka on liian laajaperäinen ja sy¬ 
vällinen minunmoiseni ihmisen heikon kynän selvitettä¬ 
väksi. Tämä tekele voi vaan käydä alkeisopastuksesta 
erään mitä valtaavimman ihmisellistä olemusta koskevan 
kysymyksen tutkimiseen, tutkimusala, joka lienee nykyi¬ 
selle valistuskaudellemme elimellisesti tärkeämpi kuin 
moni muu tutkimus, johon ihmisen äly voi antautua. 
Koko elämän muotopuoli muuttuu, kun jälleensyntymi¬ 
sestä tulee syvälle juurtunut, eittämätön ja kaikkien 
todistusten yläpuolelle kohonnut vakaumus. Elämämme 
jokainen päivä on silloin ainoastaan olemisen suuren 
näytelmän yksi sivu, jokainen suru vaan poistuva varjo, 
jonka ohi kulkeva pilvi heittää, jokainen ilo ainoastaan 
auringonpaisteen välähdys, joka kimmahtaa liikahtele- 
vasta kuvastimesta, jokainen kuolema pelkkä muutto rap¬ 
peutuneesta huoneesta. Ikuisen nuoruuden voima alkaa 
vähitellen virrata heräävään elämään. Syvällinen tyy¬ 
neys asettuu ihmisellisen ajatuksen pauhaaville aalloille. 
Kuolemattoman järkitajunnan säteilevä loiste puhkasee 
aineen paksut, usvaiset pilvet, ja häipymätön rauha, jota 
ei mikään voi horjuttaa, valaa puhdasta valkohohdettaan 
voitonriemuisaan henkeen. Henkisen korkeuden astui- 
mia nousee toisensa jälkeen äärettömään eetteriin, astui- 
mia, jotka kohoavat mittaamattomaan sinitaivaaseen ja 
ja häviävät äärettömään etäisyyteen, joka peittää tule¬ 
vaisuuden, mikä on itse ihmishengestäkin ääretön ja 
käsittämätön. »Valon, tulvan sokaisemana", toivon täyt- 
tämänä, toivon, joka on liian syvällinen ollakseen iloa 



tuottava, liian varma saadakseen aikaan riemua, liian 
suuri sanoin lausuttavaksi, siirtyy ihminen sitten kaikki- 
itsetietoisuuteen, johon verrattuna meidän itsetietoisuus 
on tajuttomuutta, kunnes ikuisuuden läpi jälleen väreile¬ 
vät kehotukset: Tulkaa esiin, sillä Brahmaan päivä 
sarastaa, ja uusi pyörä alkaa kiertyä! 

Rauha kaikille olennoille! 

